Tip Senaman Bagi Penghidap Tekanan Darah Tinggi

Bersenaman memberikan seribu satu manfaat pada kesihatan. Ia juga memberi anda lebih banyak tenaga dan merupakan cara terbaik untuk mengurangkan tekanan dan berasa lebih baik. Mereka dengan
kondisi hipertensi amat digalakkan bersenam
, ini cara senaman untuk darah tinggi!

Sila berunding dengan doktor anda terlebih dahulu jika anda belum aktif dari sekarang.

Mereka akan memastikan anda telah bersedia untuk bersenam. Oleh kerana gaya hidup yang aktif adalah baik untuk tekanan darah anda, doktor anda mungkin akan menggalakkannya.

Anda boleh melakukan apa-apa aktiviti yang anda suka, dan anda tidak semestinya perlu pergi ke gimnasium.

Selagi anda banyak bergerak dan membuat jantung berdegup dengan lebih cepat atau menjadikan pernafasan anda lebih sukar, dia dikira berfungsi dengan baik.

I
ni termasuk berjalan cepat, berjoging,
 berenang, berbasikal, mengangkat berat, atau melakukan kerja-kerja halaman.

Untuk memilih aktiviti, dua soalan yang baik untuk bertanya kepada diri anda adalah:

Apa yang kelihatan seperti menyeronokkan?

Adakah anda lebih suka bersenam dalam kumpulan, atau bersendirian?

Untuk mendapatkan lebih banyak info tentang Penyakit Jantung, sila dapatkannya
di sini.

Apakah jenis senaman untuk darah tinggi yang terbaik?

Terdapat 3 jenis senaman asas:

 Senaman kardiovaskular, atau aerobik boleh membantu menurunkan tekanan darah anda dan menjadikan jantung anda lebih kuat. Contohnya berjalan kaki, berjoging, melompat tali, berbasikal (statik atau di luar), ski merentas desa, bermain kasut roda, mendayung, aerobik berimpak tinggi atau rendah, berenang, dan senaman air.

Senaman untuk darah tinggi jenis kekuatan (
strength
) dapat membina otot yang kuat dan membantu anda membakar lebih banyak kalori sepanjang hari. Ia juga baik untuk sendi dan tulang anda.

Senaman regangan membuatkan anda lebih fleksibel,
 membantu anda bergerak dengan lebih baik, dan membantu mencegah kecederaan.

Bagaimanakah kekerapan yang sesuai dalam senaman?

Pilihlah aktiviti yang sederhana, seperti berjalan pantas, sekurang-kurangnya 30 minit sehari, sekurang-kurangnya 5 hari seminggu.

Sekiranya anda tiada masa, aktiviti yang kuat, seperti joging, memberikan anda manfaat yang sama dalam masa 20 minit, 3 hingga 4 hari seminggu.

Jika anda tidak aktif pada masa sekarang, lakukan senaman untuk darah tinggi secara beransur sehingga mencapai jumlah latihan ini.

Tiada masalah sekiranya anda mengambil masa beberapa minggu untuk sampai ke tahap itu.

Sebelum bersenam, mulakan dengan memanaskan badan. Pemanasan 5- hingga 10 minit membantu badan anda mula bergerak dan membantu mencegah kecederaan.

Seterusnya, tingkatkan tahap kekuatan senaman. Jangan keterlaluan – seharusnya anda masih boleh bercakap dengan seseorang semasa anda bersenam.

Tetapi jika anda masih dapat menyanyi, tingkatkan usaha untuk memastikan anda mendapat manfaat terbaik daripada senaman anda.

Akhir sekali, sejukkan badan. Apabila anda selesai bersenam, jangan berhenti secara tiba-tiba.

 Perlahankan tahap selama beberapa minit. Ini sangat penting bagi
seseorang yang mempunyai tekanan darah tinggi.

Baca juga:

Manfaat Berjalan Yang Perlu Anda Ketahui

Adakah Pengambilan Garam yang Tinggi Mendorong Kepada Hipertensi?

Mengurus Hipertensi Kronik Semasa Kehamilan


Tanda-tanda Anda Hadapi Masalah Mengendalikan Kemarahan

Kemarahan adalah emosi normal yang kuat, membantu anda merasakan tenaga dan memberikan tumpuan kepada perkara penting. Walau bagaimanapun, jika ia di luar kawalan, ia boleh menyebabkan impak negatif terhadap perhubungan mahupun kesihatan. Anda boleh mula belajar untuk berdepan dengan masalah mengendalikan kemarahan anda dengan melihat tanda-tanda kemarahan di dalam artikel ini.

Punca wujud masalah mengendalikan kemarahan

Ini beberapa sebab mengapa anda sukar mengawal kemarahan:

Kemarahan tanpa sebab

Anda mungkin merasa marah apabila berdepan situasi yang tidak menyenangkan; dalam keadaan bahaya atau kesedihan. Dalam situasi ini, marah adalah tindak balas normal tubuh untuk membantu anda hadapi masalah.

Tetapi, jika anda terus marah tanpa sebarang sebab, ia boleh menjadi tanda masalah menguruskan kemarahan. Sebagai contoh, anda merasa marah kepada kerusi, meja atau individu yang anda hanya melihat sekali sahaja.

Kemarahan yang lebih berbanding individu lain

Anda dan individu lain berdepan dengan situasi yang sama dan anda menghadapinya dengan rasa amarah lebih banyak berbanding yang lain. Reaksi setiap individu adalah berbeza, namun, jika kemarahan anda adalah terlalu berlebihan, anda harus menilai diri anda sama ada ia adalah satu masalah menguruskan kemarahan atau tidak.

Kemarahan berterusan tentang peristiwa lampau

Jika anda marah dengan sesuatu yang berlaku pada ketika itu atau selepas itu, ia adalah sesuatu yang normal. Itu adalah satu tindak balas. Tetapi, seandainya anda marah terhadap peristiwa atau individu yang telah berlalu, anda mungkin hadapi masalah. Masalahnya adalah anda tidak boleh melepaskan kemarahan itu walaupun ia sudah berlalu.

Simptom fizikal

Simptom berkaitan fizikal ada masanya boleh berkait dengan simptom mental. Jika keadaan simptom ini berulang terlalu kerap, anda mungkin berdepan situasi:

Kesukaran untuk bernafas, atau nafas pendek

Sakit kepala

Denyutan jantung lebih laju

Merasa tekanan di kepala

Simptom yang dinyatakan di atas bukanlah simptom yang khusus, tetapi anda boleh menilainya untuk menentukan sama ada anda berdepan dengan masalah mengendalikan kemarahan atau pun tidak.

Marah adalah satu emosi dalam hidup manusia, reaksi normal untuk situasi tertentu. Tetapi jika ia tidak terkawal, anda mungkin menghadapi masalah. Simptom di atas dapat membantu anda untuk mengetahui keadaan anda dan
bagaimana mengawalnya
.


Ini Sebabnya Kenapa Perlu Cuci Rahim Selepas Gugur, Ibu Lepas Keguguran Kena Tahu!

Dilation
 and
curettage
 atau prosedur D&C adalah kaedah cuci rahim yang perlu dijalani oleh wanita
selepas keguguran
. Tetapi kenapa ia perlu dilakukan? Dalam artikel ini ada jawapannya.

Untuk mendapatkan lebih banyak info tentang Kehamilan, sila dapatkannya
di sini.

Memahami prosedur D&C

Dilation

and

curettage
, atau lebih dikenali dengan singkatan prosedur D&C adalah proses untuk membuang tisu dalam rahim.

Dalam bahasa yang lebih mudah, cuci rahim, akan dilakukan doktor dengan melebarkan (
dilation
) menggunakan alat yang dipanggil
curette.

Ini untuk mendiagnosis dan merawat keadaan rahim tertentu seperti pendarahan teruk.

Ia juga dilakukan untuk membersihkan lapisan rahim
selepas keguguran
 atau
pengguguran
terjadi.

Untuk melakukan prosedur D&C, doktor akan menggunakan alat kecil atau ubat bagi membuka/melebarkan serviks – bahagian bawah dan sempit pada rahim.

Kemudian alat pembedahan kuret (
curette
) untuk membuang tisu rahim.

Mengapa prosedur cuci rahim perlu dilakukan?

Umumnya, prosedur ini dilakukan untuk mendiagnosis atau merawat keadaan rahim.

1. Untuk mendiagnosis keadaan rahim

Doktor akan mengesyorkan jenis D&C yang dipanggil persampelan endometrium untuk mendiagnosis keadaan jika:

Anda mengalami
pendarahan rahim
 tidak normal

Anda mengalami pendarahan
selepas menopaus

Doktor menemui sel-sel endometrium tidak normal semasa pemeriksaan rutin untuk
kanser serviks

Bagi melakukan ujian ini, doktor akan mengumpul sampel tisu daripada lapisan rahim (endometrium) dan menghantarnya ke makmal untuk ujian.

Ujian yang dilakukan dapat memeriksa keadaan seperti:

Hiperplasia endometrium – keadaan prakanser di mana lapisan rahim menjadi terlalu tebal

Polip rahim

Kanser rahim

2. Cuci rahim untuk merawat keadaan rahim

Semasa melakukan proses mencuci rahim, doktor akan membuang seluruh kandungan daripada dalam rahim dan bukannya sekadar tisu sampel kecil.

Ia dilakukan untuk:

Mengeluarkan tisu yang tertinggal pada rahim selepas keguguran atau
pengguguran
bagi mengelakkan jangkitan atau pendarahan berat

Menyingkirkan kehamilan molar. Keadaan ini di mana tumor terbentuk di dalam rahim dan bukannya kehamilan normal

Merawat pendarahan berlebihan
selepas bersalin
 dengan mengeluarkan plasenta yang masih berada dalam rahim

Menyingkirkan polip serviks atau rahim – ia biasanya tidak bersifat kanser (
benign
)

Doktor mungkin akan melakukan prosedur D&C ini bersama prosedur perubatan lain yang disebut histeroskopi.

Semasa ia dijalankan, doktor akan memasukkan alat halus dengan cahaya dan kamera di hujung ke dalam faraj dan melalui serviks untuk sampai ke rahim.

Doktor akan melihat paparan lapisan rahim pada skrin dan mencatatkan kawasan yang kelihatan tidak normal, memastikan tiada polip dan mengambil sampel tisu jika diperlukan.

Ketika histeroskopi dilakukan, doktor juga akan membuang polip rahim dan tumor fibroid.

Risiko cuci rahim yang perlu diketahui

Selalunya, prosedur D&C adalah selamat dan jarang berlaku komplikasi. Walau bagaimanapun, terdapat risiko yang perlu anda ketahui.

Ini termasuk:

1. Rahim berlubang sebab cuci rahim

Lubang pada rahim (
perforation of the uterus
) berlaku apabila alat kuret mencucuk lubang pada rahim. Situasi ini lebih kerap terjadi pada wanita yang baru hamil dan telah mengalami menopaus.

Kebanyakan lubang akan sembuh dengan sendiri. Walau bagaimanapun, jika saluran darah atau organ lain terjejas, prosedur kedua mungkin diperlukan untuk memulihkannya.

2. Kerosakan pada serviks

Sekiranya pangkal rahim terkoyak semasa prosedur D&C, doktor boleh memberikan tekanan atau ubat untuk menghentikan pendarahan. Selain itu, luka juga boleh ditutup dengan jahitan (
sutures
).

3. Parut tisu pada dinding rahim

Umumnya, rawatan D&C jarang sekali untuk menyebabkan pengembangan parut tisu pada rahim.

Biasanya sindrom itu kerpa berlaku apabila prosedur D&C dilakukan selepas keguguran atau kelahiran.

Jika berlaku ia cenderung menyebabkan
kitaran haid tidak normal,
 tidak mengalami pendarahan haid atau kitaran yang menyakitkan.

Di samping itu, wujud
risiko keguguran
 dan kemandulan pada masa akan datang.

Baca juga:

Wanita Rahim Tinggi Susah Mengandung? Ini Senarai Mitos Tentang Kedudukan Uterus!

Hey Ladies, 15 Simptom Ini Tanda Rahim Anda TIDAK Sihat, Semak Sekarang!

4. Jangkitan

Terdapat kemungkinan untuk berlaku jangkitan selepas proses cuci rahim, tetapi ia keadaan yang jarang terjadi.

Anda disarankan untuk berjumpa doktor dengan segera jika selepas rawatan prosedur D&C anda mengalami keadaan seperti:

Pendarahan faraj cukup berat sehingga
anda perlu menukar pad
 setiap jam

Demam

Kekejangan berlangsung lebih dari 48 jam

Kesakitan yang semakin teruk, bukannya lebih baik

Pelepasan berbau busuk dari faraj

Jangkaan selepas D&C

Jika anda berasa letih dan mengalami kekejangan ringan selama satu atau dua hari selepas prosedur, ia adalah situasi normal.

Pendarahan ringan adalah biasa selepas prosedur D&C, jadi anda mungkin mahu memakai pad. Elak daripada menggunakan tampon kerana boleh menyebabkan jangkitan.

Walaupun tidak selesa, anda disarankan untuk bangun dan bergerak secepat mungkin. Ini akan menjadikan otot kuat dan membantu
mengelakkan pembekuan darah
 terbentuk pada kaki.

Anda seharusnya dapat meneruskan sebahagian besar rutin harian 1 atau 2 hari selepas prosedur.

Walau bagaimanapun, doktor akan meminta anda untuk tidak menggunakan tab mandi,
meruang faraj
, atau melakukan hubungan seks sekurang-kurangnya 3 hari dan mungkin lebih lama lagi.


Jangan Biarkan! 10 Punca Faraj Gatal Ini Boleh Dirawat Dengan Ubat Farmasi

Tercari-cari ubat gatal kemaluan wanita di farmasi? Tetapi sudah tentulah terlebih dahulu anda harus mengetahui apakah punca yang menyebabkannya.

Untuk mendapatkan lebih banyak info tentang Kesihatan Wanita, sila dapatkannya
di sini.

Punca gatal-gatal pada faraj

Sebelum kita ketahui apakah antara ubat gatal kemaluan wanita di farmasi yang boleh dibeli, jom selami antara punca menyebabkan kegatalan faraj.

Perengsa

Bahan perengsa kimia dalam produk harian boleh mencetuskan
tindak balas alahan
 – dermatitis kontak.

Antara jenis produk seperti:

Sabun dan gel mandian

Semburan feminin

Meruang

Kontraseptif topikal

Krim, losyen dan salap

Bahan pencuci

Pelembut kain

Tisu tandas wangi

Tua
la wa
nita dan pelapik wangi

Jika mengalami
inkontinens urin
, air kencing juga boleh menyebabkan kerengsaan dan gatal.

Keadaan kulit kerana jangkitan kulat ubat gatal kemaluan di farmasi

Masalah kulit seperti ekzema dan psoriasis boleh menyebabkan kemerahan dan kegatalan pada ala
t kelamin.

Ekzema adalah ruam kemerahan, gatal dan tekstur bersisik. Ia mungkin merebak ke faraj pada sesetengah individu dengan ekzema.

Psoriasis menyebabkan tompokan
 bersisik, gatal, merah terbentuk di sepanjang kulit kepala dan sendi. Ada kalanya, gejala ini boleh berlaku pada faraj juga.

Ubat gatal kemaluan wanita di farmasi untuk jangkitan yis

Pertumbuhan yis berlebihan dalam faraj boleh mengakibatkan simptom tidak menyelesakan, termasuk gatal-gatal, terbakar dan lelehan kep
utihan tebal yang mungkin berb
au.

Pengambilan antibiotik
 boleh menjadi puncanya. Selain itu, kehamilan, tekanan, diabetes yang tidak terkawal dan ketidakseimbangan hormon sebelum haid juga boleh menyebabkan jangkitan yis.

Vaginosis bakteria

Vaginosis bakteria (BV) adalah satu lagi sebab yang berpotensi untuk kegatalan faraj. Ia dicetuskan oleh ketidakseimbangan antara bakteria baik dan buruk secara semula jadi dalam faraj.

Jangkitan kelamin

Terdapat beberapa penyakit jangkitan kelamin (STD) boleh menyebabkan kegatalan faraj:

Klamidia

Ketuat alat kelamin

Gonorea

Herpes genital

Trikomoniasis

STD ini juga boleh menyebabkan gejala lain termasuk keputihan yang luar biasa, kencing yang menyakitkan dan luka kemaluan.

Kutu kemaluan (
pubic lice
) – walaupun tidak disebarkan secara seksual – turut boleh menyebabkan kegatalan faraj.

Lichen sclerosus

Merupakan masalah kulit kronik yang boleh berlaku pada mana-mana bahagian badan, tetapi cenderung terjadi di alat kelamin dan dubur.

Ia menyebabkan kulit menjadi nipis, yang membawa kepada kerengsaan, gatal-gatal, dan lepuh.

Lichen planus

Berlaku disebabkan tindak balas imun yang tidak normal. Kesannya
sistem imun
 mula menyerang membran mukus dan kulit. Ia boleh menjejaskan pelbagai bahagian badan, termasuk faraj.

Menopaus

Penurunan estrogen yang berlaku sema
sa perime
nopause dan menopaus meningkatkan risiko kegatalan faraj.

Ubat gatal kemaluan wanita di farmasi #Stres

Tekanan fizikal dan emosi
 boleh menyebabkan kegatalan dan kerengsaan faraj.

Ia mungkin berlaku apabila tekanan melemahkan sistem imun dan menjadikan diri lebih terdedah kepada jangkitan yang menyebabkan kegatalan.

Kanser vulva

Kanser ini boleh mengakibatkan rasa gatal pada faraj yang tidak hilang atau mereda. Ia juga boleh menyebabkan perubahan kulit pada alat kemaluan seperti perubahan warna atau penebalan kulit.

Ubat gatal kemaluan wanita di farmasi

Rawatan atau ubat adalah bergantung kepada punca
kegatalan faraj
 anda. Ada sesetengah keadaan, kegatalan boleh diredakan dengan produk
over-the-counter
(OTC) dan terdapat juga yang memerlukan ubatan preskripsi.

Jangkitan yis

Boleh dirawat dengan ubat antikulat yang datang dalam pelbagai bentuk, sama ada krim, salap atau pil. Ia boleh diperolehi melalui preskripsi atau sebagai jangkitan kulat ubat gatal kemaluan di farmasi.

Jika tidak pernah didiagnosis dengan jangkitan yis, pastikan anda berbincang dengan doktor sebelum menggunakan rawatan OTC.

Vaginosis bakteria,
ubat gatal kemaluan wanita di farmasi

BV biasanya dirawat dengan antibiotik. Ia mungkin di dalam bentuk pil diambil secara oral atau penggunaan krim yang perlu dimasukkan ke dalam faraj.

Tidak kira apa pun jenis
antibiotik yang diberikan
, pastikan anda menghabiskan kesemuanya bagi memastikan gejala kegatalan akan berkurangan.

Jangkitan kelamin

Bergantung kepada jenis STD yang dialami, ia boleh dirawat dengan antibiotik, antivirus atau antiparasit.

Di samping itu, doktor juga akan menyarankan untuk menghindari sementara
hubungan seksual
sehingga jangkitan hilang.

Bagi kegatalan yang disebabkan kutu, cara rawatan paling utama adalah untuk menyingkirkan semua serangga tersebut bersama telurnya, mencuci semua pakaian dan peralatan tempat tidur sehingga bersih.

Ubat gatal kemaluan wanita di farmasi #Menopaus

Bagi masalah kegatalan alat kemaluan yang disebabkan
faktor menopaus
, ia boleh dirawat dengan penggunaan krim estrogen, pil atau cincin faraj.

Lichen sclerosus

Doktor mungkin menetapkan steroid topikal, suntikan steroid atau antidepresan trisiklik untuk melegakan ketidakselesaan.

Baca juga:

Lichen planus, jangkitan kulat ubat gatal kemaluan di farmasi

Kortikosteroid atau ubat oral boleh membantu menghentikan tindak balas sistem imun yang menyebabkan lichen planus. Doktor juga boleh
menetapkan antihistamin.

Keadaan kulit, ubat gatal kemaluan wanita di farmasi

Masalah kulit asas boleh diatasi dengan krim emolien dan ubat topikal. Pilihan rawatan lain seperti fototerapi, kortikosteroid dan
suplemen vitamin D.

Kanser vulva

Doktor akan merawat kanser mengikut kes. Pelan rawatan mungkin termasuk:

Pembedahan

Ubat topikal

Rawatan kemoterapi

Terapi radiasi

Punca lain

Jenis kegatalan dan kerengsaan faraj yang lain selalunya hilang dengan sendirinya.

Anda boleh menggunakan krim atau losyen steroid sebagai ubat gatal
kemaluan wanita
 untuk mengurangkan ketidakselesaan.

Jika terdapat sebarang pertanyaan atau keraguan mengenai ubat yang sesuai, berundinglah dengan ahli farmasi atau doktor untuk lebih kepastian.


Selalu Rasa Pening & Pusing Kepala? Ini Mungkin Tanda Anda Ada Darah Tinggi, 'Check' Cepat!

Hipertensi atau penyakit
darah tinggi
 merupakan penyakit kronik yang sering didiagnosis dalam kalangan rakyat Malaysia. Faktor risiko
seperti obesiti
 dan gaya hidup tidak aktif yang kian meningkat boleh menyumbang kepada terjadinya penyakit ini. Di dalam artikel ini, penulis akan membincangkan 5 simptom darah tinggi.

Untuk mendapatkan lebih banyak info tentang Penyakit Jantung, sila dapatkannya
di sini.

Perihal hipertensi

Jika anda tidak tahu apa itu
tekanan darah sistolik atau diastolik
, ia merupakan
bacaan tekanan darah
 sewaktu ruang ventrikel di dalam jantung mengembang atau mengecut.

Bacaan sistolik mengukur tekanan darah sewaktu ruang ventrikel jantung mengepam darah ke seluruh badan. Bacaan diastolik pula merupakan ukuran tekanan darah sewaktu jantung berehat di antara degupan dan ventrikel diisi dengan darah.

Mereka yang mengalami tanda darah tinggi, kebiasaannya akan mempunyai bacaan tidak normal pada salah satu atau kedua-dua bacaan tersebut.
Hipertensi
 bukanlah satu penyakit yang akan menyebabkan gejala secara serta-merta.

Kesannya kepada tubuh badan memakan masa yang panjang dan buat kebanyakan individu, mereka tidak mengalami apa-apa simptom atau tanda darah tinggi.

Bila anda dikatakan menghidap hipertensi?

Menurut Panduan Pengamalan Klinikal (CPG) Kementerian Kesihatan Malaysia, hipertensi merupakan keadaan kesihatan di mana terdapat kenaikan berterusan pada
bacaan sistolik tekanan darah
 bersamaan dengan 140 mmHg atau lebih atau/dan kenaikan berterusan pada
bacaan diastolik tekanan darah
 bersamaan dengan 90 mmHg atau lebih.

5 simptom darah tinggi yang tidak boleh diambil ringan

Bacaan tekanan darah anda melebihi bacaan normal

Seperti yang dibincangkan, sekiranya tekanan darah sistolik, diastolik atau kedua-duanya melebihi nilai bacaan normal yang disarankan oleh garis panduan CPG, ia merupakan petanda darah tinggi.

Bacaan tekanan darah
 anda kebiasaannya ditulis dalam susunan sistolik, diastolik dan unit. Sebagai contoh 110/85 mmHg. 110 merupakan bacaan sistolik, 85 merupakan bacaan diastolik dan mmHg adalah unit kepada bacaan tekanan darah.

Apa yang anda perlu tahu adalah, tidak semua mesin pengukur tekanan darah menunjukkan bacaan dalam urutan sedemikian. Oleh itu, penting bagi anda untuk memastikan bacaan yang ditunjukkan merupakan bacaan yang betul.

Jika anda mempunyai bacaan yang tidak normal pada salah satu atau kedua-dua nilai, apa yang perlu anda lakukan? Menurut garis panduan, untuk mendapatkan nilai yang betul, ukuran tersebut perlu dilakukan sebanyak dua kali pada dua waktu berbeza.

Anda juga perlu berehat sekurang-kurangnya 1 jam selepas melakukan
aktiviti fizikal
 supaya ia tidak mempengaruhi bacaan tekanan darah.

Namun, penulis menggalakkan pembaca untuk berjumpa dengan doktor bagi mendapatkan khidmat nasihat dan pemeriksaan fizikal jika anda khuatir akan bacaan tersebut.

Simptom darah tinggi – Penglihatan anda semakin kabur

Simptom darah tinggi boleh mempengaruhi fungsi salur darah di segenap tubuh. Salah satu daripadanya adalah salur darah pada bahagian mata. Salur darah tersebut terdedah kepada kerosakan dek tekanan darah tinggi berikutan saiznya yang kecil.

Jika tekanan darah tinggi sudah mula menampilkan dirinya melalui
simptom penglihatan
, ini bermakna keadaan kesihatan tersebut sudah mula untuk menjadi lebih serius.

Penglihatan kabur merupakan satu komplikasi hipertensi. Ia bukanlah simptom darah tinggi secara langsung, namun disebabkan oleh manifestasi hipertensi kebiasaannya secara senyap, ini mungkin tanda darah tinggi yang paling jelas dialami buat sesetengah pesakit sebelum didiagnosis.

Jika tidak dirawat, perkara ini boleh menyebabkan komplikasi mata yang lebih serius termasuklah kebutaan.

Pening dan merasa tidak seimbang

Jika anda merasa pening, tidak semestinya mempunyai masalah tekanan darah tinggi. Namun, jika dibiarkan sahaja, ia boleh membawa padah.

Hipertensi merupakan faktor risiko utama dalam terjadinya strok.

Jika anda merasai
pening
 dan tidak seimbang secara tiba-tiba, segeralah berjumpa dengan doktor. Ini berikutan, selain daripada hilang keseimbangan badan, pertuturan tidak jelas dan sukar untuk berjalan, pening kepala juga merupakan
 gejala amaran strok
.

Pening juga boleh disebabkan oleh pengambilan ubat-ubat tekanan darah tinggi. Ia merupakan kesan sampingan yang didokumenkan dan seringkali diberitahu kepada pesakit saat doktor ingin mempreskripsikan ubat-ubatan berkaitan.

Simptom Darah Tinggi: Mual dan muntah

Seperti pening kepala, mual dan muntah juga merupakan simptom darah tinggi tidak spesifik kepada masalah hipertensi.

Ia berikutan oleh manifestasinya dalam pelbagai jenis penyakit lain. Contohnya, seorang wanita yang berada dalam lingkungan usia subur berasa
mual dan muntah
, pasti dianggap mengandung.

Sukar untuk ditentukan diagnosis kepada tanda seperti ini, namun jika ia berlaku kepada pesakit yang menghidap masalah darah tinggi, ia seringkali berlaku pada keadaan bahaya.

Krisis hipertensi merupakan keadaan di mana tekanan darah sistolik berada pada tahap 180 mmHg atau lebih atau tekanan darah diastolik berada pada tahap 120 mmHg atau lebih.

Keadaan ini kebiasaannya berlaku kepada pesakit yang mempunyai masalah tekanan darah tinggi tidak terkawal.

Simptom lain seperti sakit dada, sakit kepala, keresahan, kesukaran untuk bernafas dan sawan merupakan simptom darah tinggi tidak terkawal yang mungkin juga merupakan manifestasi krisis hipertensi.

Sukar kencing

Menurut The American Heart Association (AHA), hipertensi merupakan punca kedua tertinggi kepada masalah
kerosakan buah pinggang
.

Ia merupakan komplikasi lewat yang boleh merendahkan kualiti hidup individu di samping mengganggu produktiviti harian kesan daripada keperluan untuk menghadiri rawatan dialisis secara kerap.

Apabila berlakunya hipertensi
, salur darah yang membekalkan oksigen dan nutrisi penting kepada unit buah pinggang yang dikenali sebagai nefron tidak berfungsi dengan baik.

Ini akan menyebabkan kerosakan kepada unit tersebut dan kesannya,
buah pinggang anda tidak akan dapat berfungsi dengan baik.

Kesukaran untuk kencing merupakan tanda awal kepada keadaan kesihatan tersebut dan ia mungkin merupakan tanda darah tinggi tidak terkawal.

Konklusi

Jika anda mengalami mana-mana tanda darah tinggi yang tersenarai di atas, pastikan anda berjumpa dengan pakar kesihatan bagi mendapatkan rawatan susulan, pengesahan berkaitan dengan diagnosis anda.

Diagnosis penyakit tidak boleh dibuat berdasarkan simptom tertentu semata-mata kerana mungkin ada perkara lain yang mempengaruhi keadaan anda.


Tip Meningkatkan Selera Makan

Kehilangan selera atau berlaku perubahan pada selera makan adalah satu perkara normal yang akan berlaku berikutan keadaan perubatan seperti sedang dalam rawatan kanser yang melibatkan kemoterapi atau radiasi. Dalam masa yang sama keletihan dan tekanan yang berlebihan akibat dari tugasan harian juga turut boleh menyebabkan hilangnya selera makan anda. Ini boleh menjejaskan tahap kesihatan kerana badan anda akan kekurangan nutrisi untuk menghasilkan tenaga. Jadi, bagaimana untuk meningkatkan selera makan? Ikuti artikel ini untuk mengetahui tip yang bersesuaian.

Tip meningkatkan selera makan

 Kuantiti kecil, kerap

Untuk makan tiga hidangan lengkap mungkin kelihatan satu tugas yang mencabar apabila anda tidak mempunyai selera untuk makan. Cara terbaik untuk menggalakkan anda makan adalah dengan membahagikan tiga hidangan lengkap itu kepada lima atau enam hidangan kecil. Apabila anda dapat meningkatkan selera makan, anda boleh meningkatkan bahagian hidangan atau menambah kandungan kalori yang diambil sepanjang hari. Kaedah yang utama, makan dalam kuantiti yang kecil tetapi lebih kerap.

 Jadikan waktu makan lebih menggembirakan

Sama seperti ketika anda ingin menyuruh anak anda makan, keriangan dan keseronokan mungkin dapat membantu anda. Anda boleh mengajak rakan atau ahli keluarga terdekat untuk masak dan makan bersama untuk membantu meningkatkan selera makan anda. Jika tidak berpeluang, anda boleh mencuba untuk makan sambil menonton televisyen. Kaedah ini dipercayai dapat menukar tumpuan anda daripada makanan anda, dan menjadikan sesi makan lebih menyeronokkan.

 Gunakan helah

Jika anda tidak mempunyai selera, melihat jumlah makanan yang besar boleh membuatkan anda hilang keterujaan dan amat tidak digalakkan. Helah terbaik untuk mengatasi masalah ini adalah dengan memecahkan bahagian makanan anda kepada bahagian kecil dan makan menggunakan pinggan yang besar berbanding pinggan bersaiz kecil. Ada kajian yang menunjukkan, peningkatan saiz pinggan boleh menggalakkan anda untuk mengambil hidangan lebih banyak. Ia adalah benar walaupun anda mungkin tidak menyukai makan tersebut. Dalam erti kata lain, anda cenderung untuk makan lebih banyak apabila dihidangkan dalam pinggan bersaiz besar. Ia sekali gus membantu pengambilan kalori harian anda, jika anda mengambil makanan berkalori tinggi.

 Jadual makan

Rasa lapar biasanya menjadi tanda peringatan untuk makan. Namun, jika anda tidak lapar, anda mungkin tidak dapat bergantung kepada selera anda untuk mengingatkan anda untuk makan. Jadi untuk membantu anda, cuba untuk membuat jadual makan anda dan tetapkan peringatan untuk setiap kali waktu makan bagi memastikan dan membantu anda untuk makan dengan tetap. Tambahan lagi, mempunyai jadual waktu makan yang tetap adalah penting untuk merangsang dan meningkatkan selera makan.

 Sentiasa bersarapan

Pengambilan sarapan setiap hari adalah penting jika anda ingin meningkatkan selera makan dan juga berat badan. Terdapat hasil penyelidikan menyatakan melangkau sarapan pagi menyebabkan anda akan kurang makan sepanjang hari anda dan ia adalah berlawanan dari apa yang anda perlu lakukan. Mengambil sarapan membantu meningkatkan kesan
thermogenesis
badan, mengakibatkan badan anda membakar lebih kalori, sekali gus meningkatkan keinginan untuk makan. Jadi jika anda sedang dalam usaha untuk meningkatkan selera makan, pengambilan sarapan adalah satu permulaan yang penting.

 Makan makanan kegemaran

Ia adalah satu peraturan yang mudah – makan apa yang anda sukai dan gemari. Apabila anda duduk di hadapan hidangan makan yang anda sukai, ia akan meningkatkan keinginan makan anda. Kajian menunjukkan jika anda boleh memilih apa yang anda ingin makan, anda akan cenderung untuk makan dengan lebih banyak dan lebih kerap berbanding jika anda tidak mempunyai pilihan. Namun, jika makanan yang anda gemari adalah makanan yang tidak sihat seperti makan segera, mungkin anda boleh memasaknya sendiri atau menyediakannya dengan kandungan makan yang lebih bernutrisi.

 Bersenam

Ketika bersenam, badan akan membakar kalori untuk mengekalkan tahap tenaga anda. Aktiviti fizikal dapat meningkatkan selera anda untuk menggantikan kalori yang dibakar. Namun, peningkatan selera ini hanya akan meningkat selepas beberapa kali senaman dilakukan. Bersenam juga dapat mempengaruhi beberapa proses dalam badan anda untuk merangsang rasa lapar. Ini termasuk peningkatan kadar metabolisme badan, jisim otot serta perubahan pengeluaran hormon.

 Pengambilan air

Hadkan pengambilan air ketika makan. Ini kerana kerap minum air semasa makan boleh menjejaskan selera anda dan membuatkan anda kurang makan dan lebih kenyang dengan air. Sebaiknya, cuma hadkan pengambilan air 30 minit sebelum makan, dan ia mungkin dapat membantu meningkatkan selera makan anda.

Anda mungkin berminat untuk membaca artikel:

5 Makanan Terbaik Sebelum Bersenam

Bersenam Untuk Kesihatan Mental

Kerap Keletihan: Apakah Puncanya?


Ini Bagaimana Susu Badan Terhasil & 3 Jenis Susu Ibu, Semuanya Diperlukan Bayi Untuk Membesar

Panduan penyusuan susu ibu atau susu badan sememangnya merupakan satu sumber minuman yang sangat baik untuk tumbesaran bayi. Ia boleh dianggap sebagai makanan semula jadi terbaik. Adakah anda tahu bagaimana susu ibu terhasil?

Malahan, sebenarnya susu ibu juga terbahagi kepada beberapa jenis
. Tak sangka, bukan? Teruskan membaca untuk mengetahui dengan lebih lanjut.

Untuk mendapatkan lebih banyak info berkenaan Keibubapaan, anda boleh klik
di sini
.

Payudara bersedia menghasilkan susu ibu

Apabila anda mula memasuki fasa kehamilan, payudara anda sudah memulakan persiapan untuk menyusukan bayi. Dikatakan antara tanda yang menunjukkan anda hamil adalah
apabila payudara anda mula menjadi lembut dan mengalami kebengkakkan.

Keadaan ini dipercayai berlaku
disebabkan oleh peningkatan hormon di dalam badan anda
.

Selain daripada perubahan seperti payudara menjadi lembut, anda mungkin akan menyedari pada sekitar bahagian areola, iaitu kulit yang berhampiran dengan puting bertukar warna menjadi lebih gelap dan terdapat bintik-bintik kecil mula keluar.

Perubahan warna pada areola ini dipercayai kaedah semula jadi bagi panduan visual kepada bayi apabila mereka ingin menyusu, iaitu sebagai tempat yang harus dituju.

Artikel berkaitan:

Apakah Penyebab Anda Tidak Patut Menyusukan Anak Dengan Susu Badan?

Susu Badan Tiada Selepas Bersalin

Manakala kemunculan bintik-bintik kecil pada sekitar areola itu pula adalah untuk menghasilkan bahan berminyak yang bertujuan membersih, melicinkan dan melindungi puting daripada sebarang jangkitan semasa tempoh penyusuan badan.

Semakin anda menghampiri saat kelahiran bayi, dikatakan tisu-tisu kelenjar di dalam payudara akan membesar sehingga dua kali ganda.

Apabila susu mula keluar selepas bayi dilahirkan, anda mungkin akan berasa bahawa payudara anda semakin memberat dan penuh. Malah terdapat juga payudara yang setiap satunya mempunyai berat sehingga 700 gram.

Hebat bukan seorang wanita bergelar ibu ini?

Bagaimanakah payudara menghasilkan susu untuk panduan penyusuan susu ibu?

Jika tadi anda dijelaskan mengenai bagaimana payudara anda berubah semasa anda hamil
bagi proses penghasilan susu ibu
. Pada bahagian ini pula, anda akan memahami bagaimana payudara anda menghasilkan susu untuk panduan penyusuan susu ibu.

Seperti yang dinyatakan tisu-tisu kelenjar di dalam payudara akan membesar sehingga dua kali ganda ketika menjelang waktu kelahiran bayi.

Di antara kelenjar tersebut adalah kelenjar susu,
iaitu organ yang menghasilkan susu ibu atau susu badan
. Pada setiap kelenjar susu ini pula dibahagikan kepada beberapa bahagian lain, seperti:

Alveoli

Berdasarkan panduan penyusuan susu ibu, alveoli merupakan bahagian di mana susu badan dihasilkan. Ia merupakan kelompok kantung kecil seakan buah anggur di dalam payudara.

Alveoli
dikelilingi oleh otot-otot kecil yang akan menekannya untuk mengeluarkan susu dan masuk ke bahagian
duct
.

Duct

Adalah saluran kecil yang menyalurkan susu daripada
lobules
ketika proses penyusuan.
Duct
atau turut dikenali sebagai
milk duct
 dikatakan akan membesar dan bertambah semasa anda hamil.

Fungsi utamanya adalah untuk ‘menyedut’ susu daripada
alveoli
dan menghantarnya sehingga ke bahagian puting.

Terdapat sesetengah kes,
ibu yang sedang hamil mungkin akan melihat atau mengalami pengeluaran susu
. Ini adalah kerana sistem penghasilan susu ibu atau panduan penyusuan susu ibu, kebiasaannya sudah bersedia pada sekitar tempoh trimester kedua kehamilan.

Artikel berkaitan:

 Ini memungkinkan anda untuk
dapat menyusukan bayi anda
, sekiranya dia lahir sebagai bayi pramatang.

Dikatakan selepas bayi dilahirkan dan plasenta (uri) dikeluarkan, tahap hormon estrogen dan progesteron di dalam badan menurun. Ia adalah untuk memberi laluan kepada hormon prolaktin dilepaskan daripada kelenjar pituitari yang terletak pada bahagian otak.

Hormon prolaktin ini akan memberi isyarat kepada badan
bagi menghasilkan lebih banyak susu untuk diberikan kepada bayi.
 Hormon ini dipercayai membuatkan anda lebih bersifat keibuan, malahan sesetengah pakar merujuk hormon ini sebagai hormon keibuan.

Jenis susu ibu

Sebenarnya, kebanyakan individu tidak menyedari atau mengetahui bahawa susu bagi panduan penyusuan susu ibu juga terbahagi kepada beberapa jenis. Umumnya, susu ibu boleh dibahagikan kepada 3 jenis yang utama, iaitu:

1. Kolostrum

Berdasarkan panduan penyusuan susu ibu, kolostrum erupakan peringkat pertama susu ibu yang berwarna seakan kekuningan. Susu jenis ini juga dikenali sebagai susu awal bayi. Ia dihasilkan sewaktu kehamilan dan akan terus berlangsung sehingga selepas beberapa hari bayi dilahirkan.

Kolostrum sebenarnya sangat kaya dengan pelbagai nutrisi dan juga antibodi
, menjadikannya sumber makanan atau minuman yang sempurna untuk bayi yang baru lahir. Ia juga sangat tinggi dengan protein, vitamin larut lemak dan immunoglobulin.

Immunoglobulin adalah antibodi daripada ibu yang disalurkan kepada bayi dalam kandungan bertujuan memberikan imuniti pasif kepada bayi.

Ia akan membantu melindungi bayi daripada pelbagai jenis penyakit bakteria dan virus
. Selepas dua hingga empat hari selepas bayi dilahirkan, kolostrum akan digantikan pula dengan susu transisi.

2. Susu Transisi

Susu ini mengandungi laktosa, vitamin larut air
dan juga kandungan lemak yang sangat tinggi.
 Penghasilan susu transisi ini akan berlanjutan sehingga untuk dua minggu.

Susu transisi juga dikatakan mengandungi lebih banyak kalori berbanding kolostrum.

Artikel berkaitan:

Adakah Susu Kambing Sesuai Diberikan kepada Bayi?

11 Fakta Tentang Manfaat Panduan Penyusuan Susu Ibu Kepada Bayi

3. Susu Matang

Susu matang pula akan mula muncul pada penghujung minggu kedua selepas bayi dilahirkan. Ia adalah lebih ringan, dan mempunyai lebih banyak air berbanding susu transisi.

Air merupakan 90% daripada komponen susu matang ini, yang akan membantu bayi kekal terhidrat. 10% lagi terdiri daripada karbohidrat,
protein
 dan lemak yang sangat diperlukan untuk
tumbesaran bayi
.

Terdapat dua jenis susu matang:

Foremilk
 atau susu permulaan akan diperolehi pada permulaan penyusuan dan mengandungi vitamin, air dan protein.

Hindmilk
 atau susu penghujung akan diperolehi pada penghujung penyusuan dan tinggi kandungan lemak, yang sangat diperlukan untuk membantu pertambahan berat badan bayi.

Hakikatnya, kedua-duanya diperlukan untuk memastikan bayi terus menerima nutrisi yang mencukupi untuk membesar dengan sihat.

Kaya manfaat

Sesungguhnya susu ibu adalah susu yang terbaik tanpa mengira apa jenis susu ibu yang terhasil. Semestinya bayi yang diberikan susu melalui panduan penyusuan susu ibu akan menerima pelbagai manfaat terbaik.

 Jadi, sebaiknya berikanlah susu ibu sebagai pilihan utama untuk penyusuan bayi anda.


Suara Serak Lepas Bangun Tidur? AWAS, Ia Mungkin Tanda Beberapa Penyakit Ini!

Pernahkah kalian mengalami suara serak selepas bangun tidur?

Bayangkan situasi ini, anda tidur pada waktu malam dan kemudiannya bangun pada waktu pagi seperti biasa.

Sejurus anda bangkit daripada tempat tidur anda, apakah perubahan pertama yang anda sedar daripada diri anda selain
rambut yang kusut masai
 dan
bau badan anda
?

Suara serak?
Ya, tepat sekali.

Pada pagi itu, anda sedar bahawa suara anda sedikit berlainan daripada kebiasannya dan ia berlaku pada hampir setiap pagi atau setiap kali anda bangkit daripada tidur anda.

Apa sebenarnya yang menyebabkan suara menjadi serak atau berubah seketika saat anda bangun daripada tidur?

Adakah terdapat sebarang penjelasan di sebalik fenomena ini?

Lipatan vokal anda ‘berehat’, perlukan
warm-up

Menurut Dr. Michael Pitman, Pengarah Bahagian Laringologi di
The New York Eye and Ear Infirmary of Mount Sinai
, terdapat pelbagai punca yang menyebabkan suara anda berubah pada waktu pagi.

Menurut beliau, apabila seseorang individu bangun daripada tidur, tubuh badan masih berada dalam keadaan yang agak kaku kerana ia tidak bergerak selama beberapa jam sewaktu anda tidur.

Hal ini turut berlaku kepada lipatan vokal suara anda.

Lipatan vokal akan bergetar apabila paru-paru anda menolak angin melaluinya, yang kemudiannya menghasilkan bunyi yang anda dengar apabila anda bercakap.

Menurut Dr. Michael, apabila anda bangun daripada tidur, lipatan vokal ini juga perlu melakukan sedikit
warm-up
 seperti anggota tubuh yang lain.

Semasa anda tidur, tisu yang berada pada tekak anda akan mengumpulkan cecair, yang juga akan menyebabkan
mata anda kelihatan sedikit bengkak
 sejurus anda bangun daripada tidur.

Lendir juga akan terkumpul disebabkan oleh kurangnya penggunaan lipatan vokal semasa anda sedang tidur.

Tidak semua suara serak itu normal

Apa yang boleh anda lakukan untuk menghilangkan suara yang serak?

Terdapat beberapa cara yang boleh anda lakukan untuk mengurangkan kejadian serak pada suara anda.

Antara cara-cara mudah yang boleh anda praktikkan ialah:

Pasang pelembap udara (
air humidifier
) di dalam bilik sebelum anda tidur. Ini akan membantu melembapkan udara dalam bilik anda.

Pasang kipas atau penyaman udara dengan kelajuan sederhana dan tidak terlalu sejuk.

Elakkan daripada selalu bercakap dengan nada suara yang tinggi atau menjerit. Jangan berbisik kerana ia juga akan memberikan beban tambahan kepada lipatan vokal anda. Bercakaplah dengan suara yang normal.

Minum banyak air bagi mengekalkan hidrasi tubuh anda. Air yang diminum mampu memberikan kelegaan kepada tekak selain melembapkan keadaan tekak anda.

Elakkan minuman berkafein
 dan beralkohol. Kedua-dua jenis minuman ini boleh mengeringkan tekak anda dengan lebih pantas.

Mandi dengan menggunakan air suam atau panas. Stim atau wap air yang terhasil daripada mandian ini akan membantu membuka laluan udara dan memudahkan anda bernafas. Tetapi ingat, jangan mandi menggunakan air panas dalam tempoh yang terlalu lama kerana ia akan menanggalkan selaput minyak semula jadi pada tubuh dan menjadikan tubuh anda mudah kering selepas itu.

Kurangkan atau berhenti merokok kerana merokok boleh mengeringkan dan meradangkan tekak anda

Lembapkan tekak anda dengan menghisap lozeng atau gula-gula getah. Ia akan merangsang pengeluaran air liur dan membantu melegakan tekak anda.

Jauhkan penyebab alergi di persekitaran anda. Alergi boleh menyebabkan suara serak anda menjadi lebih teruk.

Mungkin terdapat komplikasi kesihatan lain

Jika perubahan suara serak yang berlaku pada anda terjadi melebihi 2 atau 3 minggu, berjumpalah dengan doktor terutamanya pakar laringologi.

Pakar laringologi adalah doktor telinga, hidung dan tekak yang mempunyai kepakaran khusus dalam isu berkaitan suara.

Antara komplikasi kesihatan lain yang mungkin menyebabkan perubahan suara serak anda termasuklah laringitis, penggunaan suara yang berlebihan, refluks gastroesofageal (GERD),
nodul, polip atau
cyst
 vokal, pendarahan pada lipatan
 vokal
,
kelumpuhan pada lipatan vokal
, serta penyakit-penyakit berkaitan saraf yang lain.

Sebarang perubahan yang anda rasakan tidak normal perlulah dirujuk kepada doktor pakar dengan kadar segera.

Tindakan awal seperti ini boleh menyebabkan anda terselamat daripada sebarang komplikasi kesihatan yang lebih serius kelak.


Penyalahgunaan Alkohol Punca 3 Juta Kematian Setiap Tahun

Lebih daripada 3 juta orang mati akibat penyalahgunaan alkohol secara berbahaya pada tahun 2016, menurut laporan yang dikeluarkan oleh Pertubuhan Kesihatan Sedunia (WHO). Ini mewakili 1 dalam 20 kematian dan lebih daripada tiga perempat daripada kematian ini adalah dalam kalangan lelaki.

Punca kematian disebabkan penyalahgunaan alkohol

Kesan buruk penyalahgunaan alkohol dirasai oleh individu, keluarga dan masyarakat melalui keganasan, kemalangan, masalah kesihatan mental dan penyakit seperti
kanser
 dan strok. Daripada semua kematian yang dikaitkan dengan minuman keras, peratusan punca kematian ialah:

28% akibat kecederaan, seperti kemalangan lalu lintas, mencederakan diri sediri dan keganasan rumah tangga

21% disebabkan gangguan pencernaan

19% disebabkan oleh penyakit jantung dan saluran darah

selebihnya disebabkan oleh penyakit berjangkit, kanser, gangguan mental dan keadaan kesihatan yang lain.

Walaupun terdapat perubahan baik dalam trend global pengambilan minuman keras berlebihan dan jumlah kematian yang berkaitan sejak 2010, jumlah keseluruhan penyakit dan kecederaan disebabkan pengambilan minuman keras masih sangat tinggi di Eropah dan benua Amerika.

Kira-kira 237 juta lelaki dan 46 juta wanita di seluruh dunia mengalami gangguan penggunaan alkohol dengan kadar tertinggi dalam kalangan lelaki dan wanita di Eropah (14.8% dan 3.5%) dan benua Amerika (11.5% dan 5.1%). Masalah ini didapati lebih biasa berlaku di negara berpendapatan tinggi.

Pengambilan alkohol di seluruh dunia

Pengambilan global alkohol dijangka meningkat dalam tempoh 10 tahun akan datang sementara pada waktu kini, dianggarkan 2.3 bilion orang adalah peminum semasa. Lebih daripada separuh penduduk di tiga wilayah – Amerika, Eropah dan Pasifik Barat meminum minuman keras. Eropah mempunyai penggunaan per kapita tertinggi di dunia, walaupun penggunaan per kapitanya telah menurun lebih dari 10% sejak 2010.

Kajian pada tahun 2017 menunjukkan pengambilan minuman keras per kapita di Malaysia dikatakan antara yang terendah di Asia, pada kadar 1.7 liter per kapita setahun, tidak jauh berbeza daripada Singapura (2.9) dan Indonesia (0.6). Pun begitu, trend dan ramalan semasa menunjukkan peningkatan dalam penggunaan alkohol per kapita global dalam tempoh 10 tahun akan datang, terutamanya dalam Kawasan Asia Tenggara dan Pasifik Barat serta Wilayah Amerika. Tanpa pendidikan dan kesedaran tentang bahaya penyalahgunaan alkohol, peningkatan ini juga bakal menyaksikan peningkatan kesan penyalahgunaan yang tidak diingini.


AWAS, Orang Muda Juga Boleh Alami Penyakit Cepat Lupa, Semak Simptom Ini!

Penyakit cepat lupa ini sama dengan penyakit Alzheimer ke? Siapa yang berisiko untuk mengalaminya?

Untuk mendapatkan lebih banyak info berkenaan Sihat Pada Usia Emas, anda boleh klik
di sini.

Definisi

Apakah itu Penyakit Cepat Lupa?

Mudah lupa
 adalah sebahagian daripada proses penuaan yang normal. Apabila manusia semakin menua, perubahan berlaku pada seluruh bahagian badan termasuk otak.

Sebahagian orang memerlukan masa yang lebih lama untuk ingat atau terus lupa perkara yang mereka lakukan.

Ini kebiasaannya ialah petanda kepada mudah lupa yang ringan dan bukanlah masalah yang serius.

Mudah lupa juga boleh menjadi tanda pertama bagi penyakit Alzheimer atau penyakit-penyakit yang lain.

Apakah kebarangkalian Penyakit Mudah Lupa?

Mereka yang menghidapi penyakit ini kebiasaanya akan mudah lupa dan kebanyakannya berlaku
kepada orang tua
.

Walaubagaimanapun, penyakit ini juga turut melibatkan orang muda pada masa ini.

Sebahagian pesakit adalah mereka yang pernah mengalami kecederaan kepala dan trauma psikologi yang serius yang lebih banyak dalam kalangan perempuan berbanding lelaki.

Simptom-simptom

Apakah simptom-simptom Penyakit Cepat Lupa?

Tanda-tanda dan simptom-simptomnya adalah berbeza, dari mudah lupa yang ringan kepada yang serius bergantung kepada keadaan.

Simptom-simptom penyakit mudah lupa adalah: pesakit selalu bertanya soalan yang sama dan sesat di tempat-tempat yang biasa.

Pesakit tidak boleh ingat dan ikut arahan, bingung terhadap masa, orang dan tempat. Mereka juga kurang mengambil kisah tentang keselamatan, kebersihan dan pemakanan mereka.

Pesakit mudah lupa yang mengalami perubahan yang serius pada memori, personaliti, dan
tingkah laku
 mungkin disebabkan oleh penyakit yang serius seperti penyakit Alzheimer dan defisit pada memori akibat sel otak yang mati.

Penyakit ini juga dikenali
sebagai demensia
 yang disebabkan oleh stroke.

Bagi
penyakit Alzheimer
, simptom bermula secara perlahan dan menjadi semakin teruk.

Bagi penyakit deficit memori, stroke kecil atau perubahan pada saluran darah ke otak boleh menyebabkan simptom berlaku secara mengejut.

Tekanan darah tinggi (hipertensi)
 boleh menyebabkan defisit pada memori.

Mungkin terdapat beberapa tanda atau simptom yang tidak disenaraikan di atas.

Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Mudah lupa adalah sebahagian daripada
proses penuaan
 yang normal tetapi jika anda mempunyai kebimbangan, anda harus mendapatkan nasihat khusus dari doktor.

Jika doktor anda mengesyaki
penyakit neurologi
dan memerlukan rawatan, anda harus mengikuti arahan yang diberikan oleh doktor.

Punca

Apakah yang mengakibatkan penyakit cepat lupa?

Fungsi memori di dalam otak adalah sangat rumit dan melibatkan hampir semua aktiviti otak yang lain.
Oleh itu, kecederaan yang melibatkan kepala dan otak boleh mengakibatkan gangguan dan kekacauan pada memori.

Penyakit ini boleh memberi kesan kepada sistem yang mengawal emosi dan memori. Penyakit ini disebabkan oleh luka yang menyebabkan lupa yang dinamakan sebagai penyakit saraf lupa. Ia termasuk:

Stroke;

Alzheimer;

Sawan (seizure)

Ketumbuhan (tumor) atau jangkitan pada otak atau
darah beku
 di dalam otak;

Kurang oksigen di dalam otak atau keracunan karbon monoksida;

Bakteria herpes encephalitis, kanser atau penyakit autoimun;

Alkoholisme kronik Wernicke-Korsakoff menyebabkan (kekurangan vitamin B1)

Baca juga:

Kesan sampingan ubatan-buatan dan kekurangan vitamin B12 boleh menyebabkan kehilangan memori.

Faktor-faktor lain yang menyebabkan amnesia termasuk masalah pada tiroid,
buah pinggang
dan hati.

Masalah moral seperti tertekan, kebimbangan atau murung boleh membuatkan seseorang lebih terdedah kepada penyakit mudah lupa dan boleh disalah anggap sebagai demensia.

Sebagai contoh, seorang yang baru bersara atau menghadapi peristiwa kematian ahli keluarga atau kawan boleh mengalami kesedihan, kesepian atau kebimbangan.

Faktor-faktor Risiko

Apakah yang meningkatkan risiko saya kepada Penyakit Cepat Lupa?

  Mengalami kecederaan pada kepala atau otak;

Stroke;

Alkoholisme;

Sawan (seizure)

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Penyakit cepat Lupa didiagnosis?

Doktor akan membuat pemeriksaan melalui sejarah perubatan; pemeriksaan kesihatan, neurologi dan psikiatri.

Doktor anda mungkin akan menjalankan beberapa ujian untuk memeriksa darah,
air kencing
, memori, kemahiran menyelesaikan masalah dan mengira.

Dalam kes-kes tertentu, imbasan CT(computed tomography) otak dan imbasan PET(positron emission tomography) boleh membantu doktor menyingkirkan penyakit dan perubahan kimia yang disebabkan oleh penuaan.

Bagaimana pesakit Penyakit cepat Lupa dirawat?

Mudah lupa disebabkan penuaan tidak perlu dirawat. Senaman otak; mencari hobi atau minat baru, terlibat dalam banyak aktiviti boleh mambantu meningkatkan ketangkasan minda.

Mengehadkan
pengambilan alcohol
turut membantu bagi mengelakkan kecederaan pada otak.

Pesakit boleh menerapkan pelbagai kaedah seperti; merancang, membuat senarai perkara yang ingin dilakukan, menggunakan nota, kelendar dan bantuan memori.

Keluarga dan kawan-kawan boleh membantu pesakit mengekalkan rutin harian, aktiviti dan hubungan sosial.

Tekanan, kebimbangan dan
kemurungan boleh membuatkan seseorang
 mudah lupa. Sekiranya keadaan ini berpanjangan, rawatan hendaklah melibatkan banyak kaunseling, ubatan atau kedua-duanya.

Bagi pesakit Alzheimer di tahap awal dan pertengahan, ubat-ubatan boleh menghalang simptom daripada menjadi lebih teruk.

Bagi pesakit defisit memori disebabkan stroke,
pencegahan stroke
 adalah jalan yang terbaik.

Sesetengah kes  boleh digunakan untuk merawat masalah ubatan, kebimbangan, kemurungan atau insomnia.

Perubahan gaya hidup dan kaedah pengubatan sampingan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Penyakit cepat Lupa?

Gaya hidup dan kaedah pengubatan sampingan berikut mungkin membantu anda mengatasi penyakit mudah lupa:

Berjumpa doktor secara berkala.

Melakukan
senaman otak
 dengan mencari hobi dan minat baru.

Membuat senarai perkara yang ingin dilakukan, menggunakan nota, kelandar dan bantuan memori yang lain.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Penyegar Udara, Berisiko Terhadap Kesihatan

Penggunaan penyegar udara (
air freshners)
 berleluasa di dalam persekitaran dalaman seperti tempat kerja, sekolah, perumahan, pengangkutan, hotel, hospital, kemudahan penjagaan, dan pelbagai bangunan persendirian dan awam. Penyegar udara direka bentuk untuk menyampaikan aroma ke persekitaran udara atau untuk menghapuskan bau bagi mewujudkan ruang dalaman yang menyenangkan.

Bagaimanapun, p
enyegar udara mengandungi banyak bahan kimia yang berpotensi menyebabkan masalah kesihatan. Berdasarkan laporan
Natural Resources Defense Council
yang menjalankan kajian “
Cleaning the Air: Hidden Hazards of Air Fresheners”
mendapati bahawa
 86% penyegar udara diuji positif untuk
phthalates
 berbahaya.

1. Kemungkinan kecacatan kelahiran

Beberapa jenis penyegar udara wangi mengandungi bahan kimia yang disebut
phthalates
 yang dilepaskan ke udara apabila penyegar digunakan. Wanita hamil yang terdedah kepada bahan kimia ini boleh melahirkan bayi dengan kecacatan kelahiran, amaran
Natural Resources Defense Council
. Pendedahan kepada
phthalates
 boleh mengubah tahap hormon yang boleh membahayakan janin.
Phthalates
 juga boleh mengubah tahap hormon pada lelaki, yang membawa kepada masalah pembiakan. Environmental Protection Agency memberi amaran bahawa sejak
phthalates
 terdapat dalam kebanyakan item isi rumah, terdapat pendedahan bahaya yang tinggi dan terdedah kepada lebih daripada satu jenis. Lama kelamaan, ini boleh menyebabkan pembentukan tahap berbahaya di dalam tubuh.

2. Sakit kepala dan simptom gastrousus

Bagi individu yang sensitif kepada bau, walaupun aroma cahaya atau pendedahan yang rendah/ringan boleh menyebabkan pelbagai masalah kesihatan. Ini termasuk sakit kepala, pening, cirit-birit, keletihan, kemurungan, kecemasan, mual dan masalah pernafasan. Reaksi boleh berbeza-beza dari ringan hingga teruk. Sesetengah produk yang dilabel “bebas bau” mungkin mengandungi bahan kimia untuk menutupi aroma yang boleh berbahaya.

3. Reaksi asma dan alahan

Banyak produk wangi seperti penyegar udara mengandungi bahan kimia yang dikenali sebagai sebatian organik yang meruap. Bagi mereka yang mempunyai alahan dan asma, pendedahan kepada produk ini boleh mencetuskan serangan. Ini boleh menyebabkan berdehit, sakit dada dan sesak nafas. Bagaimanapun, lebih banyak penyelidikan diperlukan untuk menentukan kesan kesihatan penuh yang disebabkan oleh pendedahan kepada penyegar udara dan produk wangian lain.

4. Kerosakan saraf dan organ

Environmental Health Association of Nova Scotia
 menyatakan bahawa banyak penyegar udara berfungsi dengan mematikan kepekaan saraf yang membantu mengambil aroma. Di samping itu, banyak bahan kimia yang digunakan dalam penyegar udara telah dikaitkan dengan kehilangan ingatan, kerosakan buah pinggang dan hati, dan kerengsaan kulit, dan sesetengahnya disyaki karsinogen.

 Oleh sebab penyegar udara hanya menutupi bau dan tidak benar-benar menyegarkan udara, mungkin lebih baik untuk mengelakkan penggunaannya, terutama jika ahli keluarga mempunyai apa-apa keadaan perubatan.


Buah Nanas Boleh Jadi Punca Wanita Hamil Keguguran: Fakta Atau Auta?

Mungkin ramai yang percaya bahawa nanas menyebabkan keguguran jika wanita ambil ia di awal kehamilan kerana buah ini yang punya sifat ‘tajam’. Benarkah? Jom terus baca artikel!

1. Manfaat buah nanas

Menyokong sistem imun tubuh

Nanas mengandungi vitamin C yang baik dalam membantu menguatkan sistem imun dan
menyediakan perlindungan untuk ibu hamil
.

Malahan, bromelain juga adalah bahan yang berkesan dalam melawan gejala selesema.

Jika anda ada selesema ataupun sakit tekak, buah nanas boleh membuatkan anda rasa lebih baik.

Menguatkan tulang dan tisu

Nanas mengandungi banyak mangan, iaitu bahan penting di dalam pembentukan tulang dan tisu penghubung.

Mengelakkan sembelit

Buah nanas mengandungi banyak serat yang
membantu mencegah sembelit semasa hamil
.

Selain itu, kandungan bromelain di dalamnya juga dapat menggalakkan proses pencernaan.

Mengurangkan simptom mabuk kehamilan

Dalam sesetengah kes, wanita hamil yang makan nanas boleh membantu mengurangkan simptom mabuk hamil.

2. Bolehkah ibu hamil makan nanas?

Terdapat mitos yang mengatakan nanas
menyebabkan keguguran di awal kehamilan
.

Salah faham ini adalah berdasarkan kepada kehadiran bromelain dalam buah nanas itu sendiri.

Fahaman logik di sebalik mitos ini adalah bromelain memecahkan protein, dan memandangkan janin yang sedang terbentuk mengandungi protein, jadi pengambilan bromelain akan menyebabkan pendarahan dan keguguran.

Walau bagaimanapun,
tiada bukti yang menyokong dakwaan
 nanas menyebabkan keguguran ini!

Sebaliknya, ibu hamil perlu makan sekurang-kurangnya 7 biji nanas sehari untuk menerima kesan negatif pada kehamilan mereka.

Dan, hal ini adalah mustahil untuk seseorang makan nanas sebanyak itu sehari.

Jadi, pengambilan nanas yang bersesuaian adalah selamat untuk wanita hamil.

Langkah berjaga-jaga apabila makan nanas

Makan dua biji nanas segar setiap minggu
 pada awal kehamilan anda dianggap masih selamat
.

Namun, jika anda masih risau untuk mengambil nanas segar, anda boleh memilih nanas yang dibeli dalam tin ataupun minum jus nanas.

Ini kerana proses pengetinan dan pembotolan sedikit sebanyak menyingkirkan bromelain dalam buah nanas.

Seperti makanan-makanan lain, pengambilan nanas yang berlebihan juga pasti akan memberi kesan kepada kesihatan seseorang.

Meskipun nanas mengandungi vitamin C
, namun pengambilan vitamin C yang berlebihan boleh menyebabkan cirit-birit, loya dan pedih hulu hati.

Ibu hamil khususnya dinasihatkan untuk tidak makan atau minum nanas muda kerana boleh menyebabkan keracunan.

Bromelain dalam nanas sahaja tidak cukup untuk
 menyebabkan pengecutan rahim
, tetapi jika anda makan terlalu banyak nanas boleh menyebabkan masalah sakit lidah ataupun timbul ruam alergi serta mengalami kesukaran bernafas.

Jika anda
seorang yang mempunyai berat badan berlebihan
, anda seharusnya mengelak daripada makan nanas kerana kandungan tinggi kalori di dalamnya.

Tambahan pula, jika anda menghidap diabetes, kandungan tinggi gula yang ada dalam buah nanas akan hanya memburukkan keadaan anda.

Konklusinya, kepercayaan bahawa nanas menyebabkan keguguran itu adalah tidak benar malah ia punya banyak manfaat buat ibu hamil.


Ibu Atau Ayah? Ini Jawapan Siapa Dapat Hak Penjagaan Anak Selepas Bercerai...

Persoalan paling utama apabila berlaku perceraian, siapakah yang lebih berhak mendapat hak penjagaan anak selepas bercerai?

Ini kerana perceraian bukan sahaja memberi impak kepada pasangan suami isteri,
tetapi juga melibatkan perihal kesejahteraan anak selepas berpisah
.

Untuk mendapatkan lebih banyak info tentang Kesihatan Mental, sila dapatkannya
 di sini.

Hak penjagaan anak selepas bercerai

Apabila berlakunya perpisahan, isu penjagaan anak sering kali menjadi antara isu utama yang timbul, apatah lagi jika anak tersebut masih kecil.

Jika perpisahan berlaku secara baik
, sudah tentu isu penjagaan ini tidak akan menjadi masalah.

Walau bagaimanapun, jika prosedur perceraian itu tidak berlangsung dengan baik, sudah tentu isu berkaitan hak penjagaan ini akan menjadi satu masalah.

Sesungguhnya, perkara paling penting berkaitan hak penjagaan ini adalah mengenai kebajikan dan kesejahteraan anak.

Ia adalah seratus peratus berkaitan hak anak dan bukannya mengenai hak
ibu bapa
.

Dalam Islam, hak berkaitan penjagaan
si kecil
dinamakan sebagai
hadhanah.

Menurut pensyariatan
hadhanah
ini, telah ditetapkan bahawa individu yang paling layak untuk mendapat hak penjagaan anak selepas bercerai setelah berlakunya perpisahan bagi sebuah perkahwinan adalah ibunya, selagi si ibu tidak berkahwin dengan suami yang baru.

Berikut dikongsikan susunan kelayakan hak penjagaan seperti yang diberi kuasa oleh pihak mahkamah untuk menjaga anak kecil setelah
berlakunya perceraian
:

Ibu

Nenek sebelah ibu dan ke atas

Bapa

Nenek sebelah bapa dan ke atas

Kakak atau
adik
 perempuan seibu sebapa

Kakak atau adik perempuan seibu

Kakak atau adik perempuan sebapa

Anak perempuan daripada kakak atau adik perempuan seibu sebapa

Anak perempuan daripada kakak atau adik seibu

Anak perempuan daripada kakak atau adik perempuan sebapa

Emak saudara sebelah ibu

Emak saudara sebelah bapa

Waris lelaki yang boleh menjadi warisnya

Paling utama, syarat untuk menjaga anak tersebut adalah individu berkenaan tidak akan
menjejaskan hak kebajikan dan kesejahteraan anak yang dijaganya
.

Baca juga:

Kelayakan untuk hak penjagaan

Di bawah syariat
hadhanah,
seseorang yang ingin mendapat
hak penjagaan anak selepas bercerai dalam Islam
 perlulah:

Seorang individu yang beragama
Islam

Mempunyai kesempurnaan akal (boleh berfikir)

Cukup usianya untuk melayakkan dia memberikan
penjagaan dan kasih sayang
 yang diperlukan si anak

Berkelakuan baik dari aspek akhlak Islamiah

Mempunyai
tempat tinggal
 yang bersesuaian untuk tumbesaran si anak, terutamanya dari aspek akhlak dan jasmani

Hilang hak penjagaan

Bagaimana pula seorang yang layak untuk mendapat hak penjagaan boleh hilang kelayakan menjaga si anak tersebut?

Sudah tentu ada sebab tertentu yang menyebabkan kelayakan hak penjagaan anak selepas bercerai gugur, antaranya:

Penjaga wanita berkahwin dengan lelaki yang tidak mempunyai hubungan kekeluargaan yang dilarang berkahwin dengan si anak tersebut. Jika penjagaannya selepas berkahwin boleh menjejaskan
kebajikan anak
itu, maka hak penjagaan akan hilang. Tetapi ia akan dikembalikan, sekiranya perkahwinan itu terbubar;

Jika penjaga wanita itu berkelakuan buruk secara keterlaluan dan terbuka;

Jika penjaga
wanita
 itu menukar permastautinan dengan niat untuk menghalang/ mencegah bapa kandung kepada anak tersebut melakukan pengawasan ke atasnya. Walau bagaimanapun, jika penjaga wanita itu adalah ibu kandung kepada anak tersebut yang diceraikan, ibu tersebut boleh membawa anaknya untuk tinggal di tempat lahirnya;

Jika penjaga anak itu murtad, iaitu meninggalkan agama Islam;

Jika penjaga anak itu menganiaya dan mengabaikan kebajikan dan kesejahteraan si anak

Jadi apa yang dikongsikan merupakan antara sebab mengapa hak
penjagaan anak
 boleh ditarik semula.

Ini bermakna dalam Islam, mahupun sebarang anutan agama lain, kebajikan dan kesejahteraan anak, merupakan hal yang paling diutamakan dalam
pemberian hak penjagaan si kecil.

Pilihan sendiri

Bagaimana pula jika si anak mahu memilih sendiri dengan siapa dia mahu tinggal?

Sudah tentu anak juga mempunyai hak untuk menentukan dengan siapa dirinya mahu tinggal bersama.

Walau bagaimanapun, keputusan anak hanya akan dapat diambil kira
setelah mencapai usia baligh atau mumayyiz
, iaitu dapat membezakan antara baik dan buruk, benar dan salah serta sudah mampu untuk menjaga kebajikan dirinya sendiri.

Namun begitu, pada akhirnya, keputusan muktamad masih bergantung kepada pihak mahkamah.

Bagi setiap negeri
di Malaysia
 ini, terdapat perbezaan undang-undang berkaitan hak penjagaan anak selepas bercerai yang bergantung kepada enakmen negeri.

Cara terbaik untuk menentukan atau menyelesaikan soal hak penjagaan anak, adalah dengan mendapatkan khidmat nasihat daripada pihak peguam di tempat/ negeri anda bagi memperolehi lebih kepastian.

Sekiranya terdapat sebarang pertanyaan, rujuklah kepada pihak yang lebih arif
mengenai penceraian
 ini.


Cuba Buat Teknik Ini Untuk Kurangkan Stres Di Tempat Kerja Anda

Baru-baru ini, seorang lelaki berumur 32 tahun telah dilaporkan membunuh diri dengan cara terjun daripada unit pangsapurinya di Cheras
setelah mengalami tekanan yang berkait rapat dengan pekerjaan dan tempat kerja di mana dia bekerja
.

Menurut laporan daripada China Press, lelaki terbabit telah tertekan dengan isu kewangan yang dimilikinya. Dia dikatakan menerima gaji kasar yang sedikit dengan jumlah sebanyak RM1,000 sebulan sebagai jurujual kad kredit.

Selain itu, dia juga perlu memenuhi kuota jualan sasaran tetapi tidak mendapat komisen yang banyak daripada jualan tersebut. Akibat daripada faktor-faktor tersebut,
dia nekad mengambil keputusan untuk membunuh dir
i.

Tip-tip mengatasi stres di tempat kerja

Isu tekanan dan stres bukanlah satu perkara baharu dalam dunia pekerjaan
. Ia kerap kali disuarakan, namun hanya sedikit daripada majikan yang benar-benar mengambil berat mengenai hal ini.

Manakala yang lain hanya menganggap ia sebagai urusan peribadi pekerja itu sendiri untuk melepaskan tanggungjawab mereka sebagai majikan yang berdedikasi.

Bagi mereka yang berhadapan dengan stres di tempat kerja, jangan tunggu majikan anda melakukan sebarang perubahan yang entah datang, entahkan tidak. Cuba tip-tip ini bagi membantu anda mengatasi stres di tempat kerja.

#1.
Track
 stres anda

Rekodkan mengenai apa yang menyebabkan anda menjadi stres. Kemudian, kenal pasti situasi mana yang paling memberikan tekanan kepada anda dan bagaimana anda memberikan respon terhadapnya.

Rekodkan pendapat dan perasaan anda selain bagaimana anda memberikan reaksi. Rekodkan juga informasi mengenai persekitaran tempat kerja anda termasuklah staf lain dan keadaan yang terlibat.

Ini membantu anda untuk mengenalpasti corak yang memberikan tekanan kepada anda dan reaksi anda terhadapnya.

#2. Bangunkan respon yang sihat

Daripada anda melawan stres melalui pemakanan yang tidak sihat, adalah lebih baik untuk anda membuat pilihan yang lebih baik dan lebih sihat untuk melawan stres yang anda alami.

Lakukan senaman atau aktiviti relaksasi seperti yoga untuk melawan stres.
 Anda juga boleh melibatkan diri dengan melakukan hobi kegemaran anda seperti menonton wayang, melukis atau berjalan-jalan di pusat membeli belah.

#3. Wujudkan batas sempadan

Wujudkan sempadan antara waktu kerja dan waktu anda di rumah. Jangan periksa email anda di rumah selagi mana anda tidak hadir ke pejabat kembali.

Jangan sesekali menjawab panggilan telefon mengenai urusan pejabat di rumah.

Kewujudan sempadan atau batas antara masa di pejabat dan masa di rumah boleh membantu anda mengurangkan tekanan yang sedang anda alami
.

#4. Ambil masa untuk
recharge

Untuk mengelakkan anda daripada mengalami simptom-simptom burnout
, ambil sedikit masa untuk berhenti melakukan kerja buat seketika waktu.

Jika anda rasa melancong adalah ubat terbaik bagi merawat stres anda,
pergilah melancong bersama rakan atau ahli keluarga anda
.

Nikmati masa-masa anda ketika melancong tersebut kerana ia boleh membantu anda untuk
recharge
 sebelum kembali pulang ke pejabat.

#5. Dapatkan sokongan daripada individu lain

Cuba luahkan masalah anda dan dapatkan sokongan daripada rakan atau ahli keluarga yang dipercayai. Selain itu, anda juga boleh bercakap secara terbuka dengan penyelia anda di pejabat mengenai stres yang anda alami.

Tujuannya bukanlah sebagai satu aduan,
tetapi bagi mendapatkan pelan berkesan yang boleh membantu anda menguruskan stres yang dialami
.

Majikan anda mungkin mempunyai program bantuan pekerja
termasuklah khidmat kaunseling bagi membantu anda.

Kesimpulan

Adalah penting untuk anda kekal berkomunikasi dengan individu di sekeliling
 terutamanya ahli keluarga dan rakan rapat sekiranya anda mengalami sebarang masalah.

Anda mungkin tidak sedar bahawa kadangkala anda tidak boleh lagi mengawal tekanan yang dialami.

Oleh itu, untuk mengelakkan daripada berlakunya perkara-perkara yang tidak diingini, bercakaplah dengan individu lain mengenai masalah anda.

Pasti ada yang masih prihatin dan sudi menghulurkan tangan bagi mengurangkan beban tersebut.


Kebaikan Peluk Anak Yang Mama Papa Kena Tahu, No 1 Dan 5 Paling Penting!

Ada
ibu bapa
 semakin jarang memeluk anak apabila mereka memulakan
zaman persekolahan
. Tapi tahukah anda terdapat banyak manfaat pelukan buat anak dan juga ibu bapa itu sendiri?

Ikuti penjelasannya dalam perkongsian artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Ketahui manfaat pelukan

Ingat lagi ketika
anak masih kecil
, betapa bahagianya rasa setiap kali
memeluk si manja
? Indah bukan momen itu.

Tetapi kenapa kini anda jarang memeluk mereka?

Sedangkan terdapat banyak faedah saintifik yang boleh terjadi hasil daripada pelukan hangat
penuh kasih sayang
 itu, khususnya dalam
perkembangan emosi
, kognitif dan fizikal anak.

Ayuh kita bongkar apakah kebaikan pelukan kepada anak.

1. Memeluk anak menjadikan mereka lebih pintar

Anak memerlukan banyak rangsangan deria semasa otak berkembang dan membesar.

Kajian melibatkan bayi di rumah
anak yatim
 menunjukkan mereka mengalami kecacatan kognitif yang teruk.

Tetapi apabila mereka dipegang hanya selama 20 minit sehari untuk tempoh 10 minggu, mereka memperoleh markah lebih tinggi dalam penilaian
perkembangan otak
.

Bayi baru lahir
 meneroka dunia melalui sentuhan – sentuhan fizikal seperti pelukan dan sentuhan kulit, yang penting untuk perkembangan.

Daripada 5 deria, sentuhan adalah yang pertama berkembang. Jadi manfaat pelukan (antara sentuhan yang sering diberikan), dapat memberikan rangsangan yang diperlukan otak untuk pertumbuhan dan perkembangan normal.

Baca juga:

2. Memeluk anak dapat menyihatkan mereka

Anak bukan sekadar memerlukan nutrien mencukupi untuk tumbesaran, tetapi sentuhan fizikal juga adalah penting untuk pertumbuhan.

Tanpa sentuhan, ia boleh menyumbang kepada keadaan yang dikenali sebagai kegagalan untuk berkembang.

Namun sebaik sahaja sentuhan kasih sayang diberikan,
proses tumbesaran anak
 yang tidak sihat boleh berubah kepada sihat dengan cepat – itulah antara manfaat pelukan.

Berdasarkan sains, pelukan mencetuskan pembebasan oksitosin – hormon yang dikaitkan dengan rasa percaya, selamat dan kasih sayang. Apabila hormon itu dihasilkan, ia merangsang hormon pertumbuhan tertentu dalam tubuh.

3. Pelukan menghentikan tantrum

Memeluk anak bukan sahaja baik untuk
perkembangan otak
 dan pertumbuhan fizikal mereka, tetapi ia juga menyokong
perkembangan emosi
.

Tiada apa dapat menenangkan seorang kanak-kanak lebih cepat daripada pelukan hangat individu yang menyayangi mereka.

Selain itu, pelukan juga cara paling berkesan untuk
menghentikan tantrum
.

Apabila anak kecil mengalami tantrum emosi, mereka melepaskannya sebagai tindak balas kepada sesuatu dalam persekitaran –
mereka bukannya degil
 atau cuba merosakkan hari anda.

Mereka cuma hilang kawalan emosi dan tidak belajar bagaimana mengawalnya.

Manfaat pelukan dalam detik-detik ini akan menenangkan, mengajar mereka bahawa anda tetap ada bersama untuk menyokong semasa keadaan sukar dan membantu menghindari daripada berlakunya
emotional breakdown
.

4. Memeluk anak menjadikan mereka lebih tabah

Semasa dalam kesusahan dan tekanan, adrenalin dan kortisol dirembeskan ke dalam tubuh dan otak.

Oleh sebab anak tidak belajar cara mengawal emosi, tekanan berlarutan dalam tubuh boleh mencapai tahap toksik.

Jika ia berlaku, hormon tekanan ini boleh memberikan
kesan kepada kesihatan anak
 dari segi mental dan fizikal.

Ia juga boleh membawa kesan negatif semasa dewasa seperti peningkatan risiko
penyakit fizikal serta kemurungan
 dan keadaan buruk yang lain.

Pelukan mencetuskan pembebasan oksitosin, menurunkan tahap hormon tekanan, menahan kesan negatif ini dan membantu anak mengembangkan daya tahan.

5. Memeluk anak eratkan hubungan dengan ibu bapa

Semestinya pelukan akan mewujudkan
ikatan lebih kuat antara anak dengan anda
.

Pelukan akan meningkatkan kepercayaan, mengurangkan ketakutan dan mengeratkan hubungan – ia manfaat bersama. Memberi dan menerima kasih sayang fizikal ini baik untuk diri anda dan juga anak.

Ikatan ini perlu dipupuk sepanjang masa, walaupun ketika anak sudah membesar, keperluan untuk sentuhan kasih sayang ini tidak akan pernah terhapus.

6. Menguatkan harga diri

Manfaat pelukan kepada anak membantu meyakinkan bahawa diri mereka disayangi. Ia mengembangkan rasa keyakinan diri dan minda positif dalam diri anak.

Gabungan ini akan kekal bersama anak dari zaman kanak-kanak hingga dewasa kelak. Anda juga amat disarankan untuk sentiasa peluk anak bagi meningkatkan keyakinan mereka.

7. Mengajar mengembangkan empati

Apabila anda peluk anak, wujud rasa kehadiran kalian berdua ketika itu – ia menghubungkan perasaan anda dan anak pada tahap emosi dan fisiologi.

Pelukan ini akan mengajar anak nilai empati – ia berlaku apabila mereka mengembangkan pemahaman tentang perasaan anda.

Pelukan itu juga mengajar anak bahawa rasa sayang adalah 2 hala dan dia boleh
mempamerkan kasih sayangnya
 kepada individu lain.

Pendek kata, pelukan adalah pengajaran berkesan untuk menunjukkan anak erti mengasihi.

Memeluk anak dengan keinginan hati mereka

Walaupun individu yang ingin kita peluk adalah
anak sendiri
, tetapi sebaiknya pelukan tersebut haruslah kerana mereka ingin dipeluk – bukan atas rasa keterpaksaan.

Jika ia berlaku atas rasa terpaksa, manfaat pelukan yang dikongsikan di atas mungkin tidak dapat dirasai sepenuhnya.


11 Manfaat Rebung Yang Mungkin Tiada Siapa Tahu Jika Tidak Baca Artikel Ini!

Meskipun anda pernah dengar atau lihat tumbuhan ini, tidak kurang ramai yang tahu bahawa terdapat banyak manfaat rebung terhadap tubuh badan bukan? Jom terus baca artikel ini!

Sebenarnya, tumbuhan ini sangat kaya dengan pelbagai jenis nutrisi penting seperti yang berikut:

Kalori

42

Lemak

0.5 g / 0%

Lemak tepu

0.1 g / 0%

Lemak tidak tepu

0.2 g

Lemak tidak tepu tunggal

0 g / 0%

Kolesterol

0 mg / 0%

Sodium

6 mg / 0%

Potasium

805 mg / 23%

Magnesium

1%

Karbohidrat

8 g / 2%

Serat

3.3 g / 13%

Gula

4.5 g

Protein

3.9 g / 7%

Zat besi

4%

Vitamin A

0%

Kalsium

2%

Vitamin C

10%

Vitamin D

0%

Vitamin B-6

20%

Vitamin B-12

0%

Apa manfaat rebung yang anda boleh dapat?

Jangan pula anda rasa terkejut jika kami kata ada banyak manfaat rebung, terus baca di bawah:

Manfaat rebung#1. Membantu mencegah kanser

Seperti mana juga tumbuhan lain, sayuran ini juga mengandungi
phytonutrients
 yang boleh
berfungsi sebagai antioksidan yang sangat kuat
.

Kita sudah sedia maklum bahawa antioksidan adalah salah satu daripada sebatian penting yang mampu menghalang tubuh badan kita daripada tekanan oksidatif yang disebabkan oleh radikal bebas.

Paling bahaya, ini akan mengakibatkan kerosakan pada DNA sekali gus
 meningkatkan risiko kondisi kanser
.

Selain itu juga, sayuran ini turut mengandungi
chlorophyll
yang mampu membantu menghalang mutasi sel.

#2. Membantu merendahkan kolesterol

Menurut kajian yang dijalankan oleh Jhon dan Park dari
Washington State University
, didapati bahawa sayuran ini akan memberi
kesan positif kepada kolesterol dalam darah
.

Rebung juga mengandungi serat yang sangat tinggi sekali gus menjadikannya sebagai salah satu peranan yang penting dalam usaha merendahkan kolesterol dalam darah.

Pengambilannya dalam amaun yang banyak dan kerap mampu mengurangkan kadar LDL (kadar ketumpatan lipoprotein)
yang juga dikenali sebagai lemak yang jahat
.

#3. Membantu memperbaiki sistem penghadaman

Seperti mana yang diketahui ramai, serat adalah nutrien yang sangat penting untuk
memastikan sistem penghadaman kekal sihat
.

Kekurangan pengambilan makanan yang mengandungi nutrien ini akan menyebabkan pelbagai masalah terhadapnya.

Jadi, pengambilan rebung yang
sangat kaya dengan serat pasti akan membantu
.

Ia bukan sahaja akan membantu melancarkan pergerakan usus anda malahan juga membantu memastikan pertumbuhan bakteria baik di dalam usus.

Manfaat rebung #4. Membantu merawat sembelit

Selain sangat bagus untuk sistem penghadaman, serat juga dikenali dengan keupayaan semula jadinya untuk
membantu merawat masalah sembelit
.

Serat di dalam sayuran ini akan membantu melembutkan najis agar ia lebih mudah melepasi saluran usus besar sekali gus melegakan masalah sembelit.

Jadi, selalu tambahkan rebung ke dalam diet anda jika anda tidak mahu
 masalah sembelit ini berulang lagi
.

#5. Membantu mengurangkan berat badan

Untuk pengetahuan anda, sayuran ini juga sangat rendah kalori dan lemak.

Ini menjadikan rebung sebagai salah satu daripada sajian yang sangat sempurna buat individu yang sedang mencuba untuk
 mengurangkan berat badan mereka
.

Selain itu, pengambilannya juga boleh membuat anda berasa kenyang lebih lama.

Ini sekali gus akan mengurangkan pengambilan makanan dan berat badan anda juga.

#6. Membantu menormalkan metabolisma badan

Sayuran ini juga mengandungi amaun mangan tinggi yang boleh membantu proses pembentukan enzim metabolik.

Pengambilannya boleh
membantu menormalkan metabolisma
dengan membekalkan tubuh badan dengan mangan.

#7. Membantu merendahkan tekanan darah

Selain itu, sayuran ini mengandungi kandungan serat yang sudah pasti akan memberi kesan kepada tekanan dalam darah anda.

Bukan itu sahaja, kandungan potasium yang tinggi di dalam rebung juga akan dapat membantu mengawal kestabilan cecair dalam tubuh badan sekali gus
mengekalkan tekanan dalam darah yang sentiasa normal
.

#8. Membantu mencegah serangan jantung

Phytonutrients
yang terkandung di dalam sayuran ini memainkan peranan yang sangat penting
 di dalam memastikan fungsi jantung
 selalu berada dalam kondisi yang baik.

Menurut kajian,
phytosterols
yang juga terkandung di dalamnya mampu mencegah kolesterol LDL terurai dalam tubuh badan.

Kolesterol ini akan
 berisiko meningkatkan serangan jantung
. Dalam pada itu, ia juga mengandungi potasium yang juga sangat penting untuk mengawal kadar degupan jantung yang normal.

Manfaat rebung #9. Membantu mencegah diabetes

Kandungan serat yang tinggi di dalam rebung mampu melambatkan proses penyerapan gula ke dalam darah jadi ia akan memastikan kadar glukosa sentiasa kekal di paras normal selepas makan.

Kandungan gula dalam darah yang tinggi adalah sangat berbahaya dan ia akan mengakibatkan rintangan insulin yang
sekali gus akan meningkatkan risiko diabetes
.

Manfaat rebung #10. Membantu mencegah anemia

Zat besi adalah mineral yang penting untuk pembentukan sel darah merah.

Kekurangannya boleh mengakibatkan anemia, satu kondisi di mana sel darah merah sangat rendah lalu memberi kesan kepada peredaran oksigen terhadap keseluruhan tubuh badan.

Pengambilan sayuran ini yang kaya zat besi
 mungkin dapat membantu.

#11. Membantu meningkatkan sistem imunisasi

Mungkin ramai yang belum tahu bahawa manfaat rebung sebenarnya sangat kaya dengan mineral, vitamin dan antioksidan yang mampu meningkatkan fungsi sistem imun untuk melawan penyakit.

Antioksidan yang terdapat di dalamnya mampu
 menguatkan lagi sel imun untuk melawan radikal bebas
 dan menghalang ia daripada masuk ke dalam tubuh badan yang boleh menyebabkan tekanan oksidatif kepada tubuh badan.


Nak Buat Love Bite Pada Pasangan? Ini 3 Bahagian Badan Paling Sesuai & Selamat, 3 Lagi Tidak!

Sebagai pasangan suami isteri
, ada banyak aktiviti yang mampu menyemarakkan lagi kehidupan di kamar tidur dan ia termasuk juga gigitan cinta! Persoalannya, di mana sahaja kalian boleh buat
love bite
?

Untuk mendapatkan lebih banyak informasi tentang Kesihatan Seksual, anda juga boleh klik
di sini
.

Apa yang dimaksudkan dengan gigitan cinta?

Aktiviti yang mungkin lebih popular dengan nama
love bite
 ini merupakan satu perbuatan di mana individu
 mencium, mengucup dan menggigit
 leher pasangan untuk menghangatkan lagi hubungan di ranjang.

Bukan seperti
french kiss
 yang biasa
, gigitan ini lazim dilakukan pada leher atau di mana-mana bahagian tubuh badan berbeza asalkan ia dapat meninggalkan bekas seakan berbentuk mulut dan berwarna merah.

“Bagi kebanyakan individu normal, gigitan pada tubuh badan akan mendatangkan rasa sakit namun ada juga orang yang mungkin suka dan ghairah tatkala memberi atau menerima
love bite,
” jelas Pakar Dermatologi, Dr  Samer Jaber.

Meskipun ia bukan antara perkara wajib dilakukan ketika hubungan seks
seperti kemasukan alat kemaluan
, namun gigitan ini dikatakan mampu untuk meningkatkan keseronokan serta keghairahan seksual anda dan pasangan!

Jadi, kalian mungkin tidak perlu takut untuk mencuba. Selain
love bite
 leher, di mana lagi anda boleh menggigit?

Di mana kalian boleh buat gigitan cinta?

Untuk pengetahuan anda semua, gigitan ini mungkin bebas dilakukan di mana-mana bahagian tubuh badan namun ia lebih baik diberikan oleh atau kepada pasangan di kawasan tertentu termasuk:

#1. Leher

Merupakan dua perkara yang paling sinonim,
love bite
 leher amat popular. Alasannya, kawasan ini sangat sarat dengan hujung saraf sekali gus menjadikan ia
salah satu tempat yang paling sensitif
 di tubuh badan.

Dalam pada itu, ia juga mudah untuk ‘diakses’ di saat kalian sedang
berpeluk, bercium atau bermanja-manja
. Anda dan pasangan cuma perlu berdiri atau berbaring menghadap masing-masing lalu turun ke leher untuk tujuan ini.

#2. Dada

Jika kalian tidak ingin gigitan ini kelihatan, anda boleh turun lagi ke kawasan dada untuk buat
love bite
. Terutama bagi wanita,
buah dada yang empuk dan seksi
 itu pasti membuat cik abang anda rasa geram dan mahu meneroka.

#3. Perut

Jika anda lakukan
love bite
 di perut, kalian langsung tidak perlu gelabah mencari
 cara nak hilangkan gigitan

cinta
kerana ia mustahil untuk kelihatan. Selain itu juga, ia tempat yang
agak strategik untuk melakukan eksperimen
.

Jangan pula anda buat
love bite
 di sini!

Memang benar kalau ramai orang kata pilihan itu akan terletak di tangan masing-masing. Namun dalam hal ini, ada beberapa kawasan tertentu yang dikatakan tidak bagus untuk buat
love bite
:

Muka
– Anda tidak boleh sesuka hati menggigit pasangan di kawasan muka termasuk pipi, dahi, dagu dan lain-lain kerana ia mungkin memicu kecederaan terutama pada lapisan kulit nipis seperti di kelopak mata.

Ketiak
– Tidak dinafikan, ada individu yang punya nafsu pelik terhadap ketiak pasangan tetapi gigitan di kawasan ini sedikit tidak sesuai kerana ia bukan sahaja berbau dan berbulu bahkan penuh dengan bakteria.

Kemaluan
– Kalian mungkin boleh
 menjilat dan menghisap kemaluan
 masing-masing tetapi jangan menggigit! Ia boleh mengakibatkan kecederaan dan mungkin kerosakan kalau tidak kena pada caranya.

Jadi, selamat ke gigitan cinta itu?

Konklusinya, mungkin ada banyak aktiviti seksual yang boleh
 menyemarakkan lagi nafsu syahwat anda
 dan pasangan dalam konteks hubungan seksual. Salah satu daripada itu tentu sahaja dengan gigitan cinta.

Kalau kita cuma lihat dari permukaan, ia adalah perbuatan yang baik kerana tidak ada banyak risiko
 kesan sampingan selain daripada kecederaan
 pada kulit akibat daripada salah cara ketika melakukan
love bite
.

Keburukannya mungkin jika ia terlihat oleh individu lain. Ini seterusnya boleh menyebabkan anda terasa malu, segan atau takut terutama berada di rumah ahli keluarga. Jadi, awas dengan di mana bahagian yang anda mahu lakukannya!


Kenapa Insurans Untuk Bayi Itu Penting? Ada 4 Perkara Yang Ibu Bapa Mesti Tahu!

Insurans bukan lagi satu kemahuan namun keperluan
 yang kena ada dalam hidup, dan ini termasuklah insurans untuk bayi kesayangan anda itu!

Namun kebanyakan individu mungkin hanya akan memiliki insurans untuk diri sendiri kerana belum tahu kepentingan insurans untuk anak.

Bagi mengubah persepsi yang kurang tepat mengenai kepentingan insurans untuk bayi, jom kita semua ikuti artikel dengan lebih mendalam lagi.

Wujudkah sebarang pelan insurans untuk bayi?

Sebelum pergi dengan lebih lanjut, persoalan sama ada sebarang pelan insurans untuk anak itu wujud atau tidak perlu dijawab terlebih dahulu.

Jawapannya adalah ya, insurans untuk anak tanpa mengira usia sama ada masih bayi, kanak-kanak atau remaja itu adalah memang wujud.

Tujuan utama kewujudan insurans untuk anak ini adalah untuk
 memastikan tahap kesihatan, keselamatan dan kesejahteraan
 mereka akan lebih terjamin.

Mana tidaknya, golongan ini sudah pasti lebih banyak terdedah kepada bahaya seperti kemalangan terutamanya yang membabitkan kesihatan.

Maka dengan itu, adalah sangat penting bagi ibu bapa mendaftar dan mencarum nama anak mereka di dalam pelan insurans yang sewajarnya.

Sebelum beli, apa yang ibu bapa perlu tahu?

Sebelum itu, anda sebagai ibu bapa perlu memutuskan untuk memilih jenis pelan insurans untuk dicarum kerana terdapat pelbagai jenis yang berbeza.

Perbezaan ini akan memberi manfaat yang juga berlainan dari segi penyimpanan, pembiayaan serta pembayaran wang jika berlaku sesuatu tidak terduga.

Oleh itu,
sila tanyakan soalan berikut kepada ejen atau syarikat insurans
 yang anda ingin carumkan untuk anak anda itu terlebih dahulu:

Adakah pelan ini akan menawarkan perkhidmatan semasa anda hamil atau selepas bayi lahir?

Adakah ibu bapa juga akan menerima manfaat sekiranya berlaku sesuatu tidak terduga kepada bayi?

Apakah perkara-perkara yang akan mencetuskan klausa pembayaran atau pembiayaan skim insurans?

Berapakah jumlah pampasan yang akan insurans tawarkan untuk menampung keperluan anda dan bayi?

Wujudkah sebarang pelan tabungan yang boleh menyimpan wang untuk kegunaan bayi pada masa depan?

Selepas soalan-soalan ini terjawab, maka barulah ibu bapa boleh memutuskan sama ada untuk mencarum atau tidak. Namun, kenapa ia kena ada?

Apa kepentingan insurans untuk bayi anda?

Jarang untuk kita semua dengar ibu bapa memikirkan soal insurans untuk bayi ekoran tiada kesedaran atau kepentingan untuk mempunyai pelan ini.

Dalam pada itu, ia juga mungkin disebabkan oleh faktor di mana ibu bapa lebih memikirkan mengenai
keperluan lebih penting seperti susu, makanan, pakaian dan lain-lain
.

Hakikatnya, perlindungan terutamanya dari aspek perubatan adalah sangat penting untuk dipertimbangkan di atas beberapa perkara seperti berikut:

#1.
Menyediakan penjagaan & perlindungan kesihatan untuk bayi

Mungkin juga ada ibu bapa yang akan menunggu sehingga anak besar terlebih dahulu sebelum mencarum, namun ia adalah tindakan yang kurang tepat.

Ini kerana kejadian yang tidak diingini boleh berlaku pada bila-bila masa dan di mana-mana tempat tanpa mengira usia anak kesayangan anda itu.

Selain itu, fahamilah bahawa fasiliti perubatan awam lazimnya sukar dan penuh lantas menyebabkan anak anda terpaksa ditempatkan di dalam senarai menunggu.

Dengan insurans, maka
aspek penjagaan dan perlindungan kesihatan untuk bayi
 dapat dipastikan dengan lebih baik lagi oleh ibu bapa.

#2. Mendapatkan jaminan untuk melawan pelbagai jenis penyakit

Selalu juga kita dapat dengar dan baca di mana bayi baru lahir memerlukan
rawatan perubatan berkaitan penyakit yang mereka hidapi
 sejurus selepas lahir.

Penyakit yang berjangkit, kegagalan organ atau kelainan pada tubuh badan mungkin dapat diberikan jaminan untuk dirawat oleh pakar dengan kadar segera.

Ini sangat penting bagi membolehkan golongan pakar mengesan dan merawat lebih cepat ekoran pelan insurans yang berkehendaki sedemikian.

Selain itu, anda sebagai ibu bapa juga tidak perlu lagi berfikir tentang kos hospital selepas menanggung bebanan kewangan untuk melahirkan.

#3. Memperolehi ketenangan tanpa lagi memikirkan soal wang

Ada ibu bapa yang sengaja tidak mahu mencarum sebarang pelan insurans untuk bayi kerana beranggapan bahawa kos perubatan si kecil adalah lebih murah.

Tidak, anda perlu tahu bahawa kos rawatan perubatan di negara kita ini adalah lebih kurang sama sahaja tanpa mengira usia, jantina atau lain-lain aspek.

Insurans untuk bayi ini sudah tentu akan memberikan ibu bapa ketenangan tanpa lagi memikirkan soal wang yang mungkin lebih penting untuk perkara lain.

Dengan ini,
 maka wang hasil pekerjaan ibu bapa dapatlah disalurkan ke tabungan
 yang lain seperti pelajaran anak untuk masa depan yang lebih cerah.

#4. Memastikan pampasan insurans dengan harga yang kompetitif

Untuk pengetahuan anda, golongan bayi, kanak-kanak dan remaja mempunyai kebarangkalian untuk menggunakan kesemua tuntutan pampasan insurans.

Ini adalah satu kemungkinan yang sering berlaku dan ia hanya boleh diubah apabila mereka mencapai usia 18 tahun untuk mencarum insurans sendiri.

Jadi, ibu bapa perlu mendapatkan pelan insurans untuk bayi yang terbaik di mana anak anda mampu memastikan pampasan dengan harga yang kompetitif.

Konklusinya,
 sila berunding bersama ejen atau syarikat insurans dengan bijak
 agar anda mampu mendapatkan insurans untuk bayi yang terbaik.


Limau Nipis Ubat Kencing Manis, Fakta Atau Mitos Semata-Mata?

Tular dakwaan keberkesanan khasiat limau kasturi untuk
kencing manis
. “Limau nipis ubat kencing manis?”, ya, kami juga tertanya-tanya seperti anda, adakah ia benar-benar berkesan seperti yang didakwa?

Bolehkah
ubat kencing manis guna limau nipis
? Ikuti jawapannya di bawah.

Untuk mendapatkan lebih banyak info tentang Kencing Manis, sila dapatkannya
di sini.

Kadar kencing manis atau diabetes di Malaysia

Sebelum anda mengetahui mengenai fakta sebenar keberkesanan petua tersebut, eloklah terlebih dahulu untuk anda mengetahui beberapa fakta atau realiti sebenar penyakit kencing manis di Malaysia.

Menurut Institut Diabetes Kebangsaan (NADI), Malaysia memilki kadar jumlah penghidap diabetes yang paling tinggi di Asia dan antara yang tertinggi di dunia selepas negara Arab Saudi.

Kira-kira 2.5 juta individu dewasa di Malaysia yang berusia 18 tahun keatas dikesan menghidap penyakit ini.

Manakala hampir separuh daripada keseluruhan rakyat di negara ini tidak menyedari bahawa mereka sedang menghidap diabetes.

Benarkah limau nipis ubat kencing manis?

Menurut Dr. Suhazeli Abdullah, Pakar Perunding Perubatan Keluarga yang berkhidmat di Klinik Kesihatan Ketengah Jaya, Dungun, Terengganu, kencing manis atau
diabetes
 bukanlah boleh disembuhkan semudah itu.

Pakar-pakar perubatan dan saintis di seluruh dunia masih lagi mencari penawar atau ubat terbaik bagi merawat penyakit ini.

Menurut beliau, khasiat limau kasturi untuk kencing manis mahupun petua limau nipis ubat kencing manis yang dikongsikan itu hanyalah satu mitos.

Ini kerana ia bukan sahaja tidak berkesan malah tidak mempunyai bukti dari segi kajian saintifik, selain mempunyai kesan sampingan tertentu terhadap mereka yang mengamalkannya.

Selain itu, dakwaan tersebut hanyalah bersifat testimoni sahaja tanpa sebarang kajian yang lebih terperinci dan mendalam mengenai keberkesanannya.

Beliau juga mengingatkan, penjagaan kencing manis bukan hanya bergantung kepada sekali
bacaan paras gula semata-mata.

Dr. Suhazeli Abdullah berkata, pesakit yang cuba mengamalkan petua limau nipis ubat kencing manis ini akan mempunyai risiko untuk mengalami
diabetic ketoacidosis
 (DKA) selain
hiperglisemia
.

Keadaan ini menyebabkan penghidap kencing manis mempunyai tahap
gula yang tinggi dalam tubuh badan.

Pengalaman beliau sebagai seorang doktor perubatan menjelaskan, sepanjang 20 tahun beliau berkhidmat sehingga kini, tidak terdapat seorang pun pesakit kencing manis yang sembuh sepenuhnya.

Mereka hanya mampu mengawal paras gula yang terkawal walaupun mengambil ubat-ubatan hospital.

Bukan sahaja katanya limau nipis ubat kencing manis, tapi…

Selain daripada petua-petua merepek yang banyak dikongsikan di internet, pembaca juga dinasihatkan untuk tidak mempercayai segala ubat-ubatan atau suplemen yang didakwa boleh menyembuhkan diabetes.

Ini kerana, kebanyakan ubat-ubatan yang dijual ini tidak mempunyai kelulusan daripada Kementerian Kesihatan Malaysia (KKM).

Adakah anda tahu, pengiklanan produk makanan atau minuman yang mendakwa boleh menyembuhkan atau merawat sebarang penyakit adalah tidak dibenarkan?

Antara jenis
penyakit kronik
 yang tidak dibenarkan untuk diiklan ialah penyakit kencing manis atau diabetes itu sendiri.

Oleh itu, jika anda mendapati sebarang produk yang mendakwa keberkesanannya dalam merawat penyakit-penyakit seperti kencing manis, ia jelas sekali tidak mempunyai kelulusan dari KKM dan berpotensi memberi risiko kepada tubuh badan anda.

Baca juga:

Limau VS Lemon: Apa Dia Perbezaan Di Antara Dua Jenis Buah Sitrus Ini?

Limau gedang (Grapefruit): Makanan yang Hebat untuk Kesihatan Manusia

Ramai percaya mitos khasiat limau nipis ubat kencing manis

Memandangkan kadar penghidap
diabetes
 atau kencing manis di Malaysia adalah tinggi, maka tidak mustahil ramai daripada mereka yang gemar mencari solusi atau alternatif mudah melalui apa yang mereka baca daripada Google atau sebarang hantaran dalam kumpulan-kumpulan WhatsApp.

Apatah lagi jika maklumat yang diperoleh itu adalah dari ahli keluarga, sanak saudara atau kenalan rapat mereka sendiri. Maka setiap butir kata itu dipercayai dengan sepenuhnya tanpa sebarang persoalan.

Bermula disinilah ia berkembang daripada satu lapisan ke lapisan yang lain tanpa sebarang usul periksa terhadap kebenaran petua tersebut.

Jika di internet pula, ia semudah satu klik untuk mendapatkan segala petua atau maklumat yang salah.

Bagi mereka yang terlalu malas untuk keluar rumah dan lebih gemar mencari jalan pantas dan mudah dalam merawat diri, Google pasti menjadi pilihan rujukan utama.

Jika anda menaip perkataan ‘petua’ dalam ruang carian Google, anda akan jumpa segala macam sumber petua-petua sama ada daripada sumber YouTube, laman-laman web berunsur islamik, laman laman web akhbar dan laman web majalah.

Jika anda mendapati sesiapa sahaja daripada kalangan ahli keluarga anda yang cenderung mempercayai
petua-petua sebegini
, ambil peluang untuk menerangkan hal yang sebenar kepada mereka.

 Ajarkan kepada mereka agar menyelidik terlebih dahulu segala sebaran atau hantaran yang diperoleh tanpa mempercayainya secara membuta tuli.

Konklusi

Kepada semua pembaca, kami menyarankan kepada anda agar sentiasa mendapatkan nasihat
rawatan daripada doktor
 untuk mengetahui punca dan rawatan terbaik bagi keadaan kesihatan yang anda sedang alami.

Daripada anda mencari petua-petua yang kebanyakannya tidak berasas dan mengarut, lebih baik anda mencari sumber maklumat bagaimana untuk menjalani hidup yang sihat seperti pemilihan makanan dan senaman.

Langkah pencegahan seperti ini adalah jauh lebih baik daripada sekadar mengubati.

Ingatlah, petua limau nipis ubat kencing manis tidak dipastikan keberkesanannya, malahan penyakit diabetes tiada ubat atau penawar. Jadi, lebih baik untuk anda
menjaga pemakanan
anda bermula hari ini.

Kurang pengambilan
makanan bergula tinggi
 dan kekal aktif dengan melibatkan diri dengan
aktiviti fizikal
. Cara ini pasti lebih bermanfaat untuk anda.


Bagaimana Preeklampsia, Eklampsia, dan Sindrom HELLP Didiagnosis?

Pakar kesihatan perlu memeriksa tekanan darah dan air kencing wanita hamil semasa setiap lawatan pranatal. Sekiranya bacaan tekanan darah dianggap tinggi (140/90 atau lebih tinggi), terutamanya selepas minggu ke-20 kehamilan, pakar kesihatan mungkin akan melakukan ujian makmal yang lebih lanjut untuk mencari protein tambahan dalam air kencing (proteinuria) serta kelainan lain.

Hipertensi kehamilan
 didiagnosis jika wanita mempunyai tekanan darah tinggi tetapi tiada protein dalam air kencing. Hipertensi kehamilan berlaku apabila wanita dengan tahap tekanan darah biasa sebelum mengandung mengalami tekanan darah tinggi selepas 20 minggu kehamilan. Hipertensi kehamilan boleh menjadi preeklampsia.

Preeklampsia ringan
 adalah didiagnosis apabila wanita hamil mempunyai:

 Tekanan darah sistolik (nombor teratas) 140 mmHg atau lebih tinggi atau tekanan darah diastolik (nombor bawah) 90 mmHg atau lebih tinggi

 Urin dengan 0.3 atau lebih gram protein dalam spesimen 24 jam (koleksi setiap titis air dalam tempoh 24 jam)

Preeklampsia yang teruk
 berlaku apabila wanita hamil mempunyai:

 Tekanan darah sistolik 160 mmHg atau lebih tinggi atau tekanan darah diastolik 110 mmHg atau lebih tinggi pada dua kali sekurang-kurangnya 6 jam.

 Urin dengan 5 atau lebih gram protein dalam spesimen 24 jam atau 3 atau lebih gram protein pada 2 sampel air kencing secara rawak yang dikumpul sekurang-kurangnya 4 jam

 Keputusan ujian mencadangkan kerosakan darah atau hati-contohnya, ujian darah yang mendedahkan jumlah sel darah merah rendah, platelet rendah, atau enzim hati yang tinggi

 Gejala yang merangkumi peningkatan berat badan, kesukaran bernafas, atau pembentukan cecair

Eklampsia
 berlaku apabila wanita yang mengalami preekclampsia melibatkani kekejangan.

Pakar kesihatan boleh melakukan ujian lain untuk menilai kesihatan ibu dan janin, termasuk:

 Ujian darah untuk melihat keadaan fungsi hati dan buah pinggang ibu

 Ujian darah untuk memeriksa tahap platelet darah untuk melihat kadar pembekuan darah ibu

 Ujian darah untuk mengira jumlah sel darah merah ibu

 Pemeriksaan berat ibu

 Ultrasound untuk menilai saiz janin

 Pemeriksaan denyutan jantung janin

 Ujian fizikal untuk mencari pembengkakkan di muka, tangan, atau kaki ibu serta kadar kelembutan perut atau hati.

Sindrom HELLP didiagnosis apabila ujian makmal menunjukkan hemolisis, enzim hati yang tinggi, dan platelet rendah. Terdapat juga kemungkinan bukan protein tambahan dalam air kencing.

Hello Health Group
 tidak menawarkan sebarang nasihat perubatan, diagnosis mahupun rawatan.

Baca juga:

Tekanan Darah Tinggi dan Kehamilan

7 Petanda Awal Kehamilan yang Ramai Tidak Tahu

Urutan Kehamilan: Adakah Idea yang Baik?